لە 2020 دا یەك ملیۆن بارهەڵگر لە ئیبراهیم خەلیلەوە هاتووچۆیان كردوە\n05:21 - 27/01/2021\nوەزیری بازرگانی توركیا ئاشكرای دەكات، لە ساڵی رابردوودا یەك ملیۆن‌و 90 هەزار بارهەڵگر لە دەروازەی نێودەوڵەتی ئیبراهیم خەلیلەوە هاتووچۆیان كردوە.\nڕوهسار پەكجان وەزیری بازرگانی توركیا رایگەیاند: سەرەڕای بڵاوبوونەوەی ڤایرۆسی كۆرۆنا‌و گرتنەبەری رێكاری توند لەلایەن وڵاتانی جیهانەوە بۆ رێگریكردن لە بڵاوبوونەوەی ئەو ڤایرۆسە، بەڵام لەساڵی 2020دا هیچ خاوبوونەوەیەك لە جموجۆڵی بازرگانی، لە دەروازە سنورییەكانی توركیا ڕووینەداوە‌و زیاتر لە 3 ملیۆن‌و 400 ملیۆن بارهەڵگری بازرگانی لە دەروازەكانی توركیاوە هاتووچۆیان كردوە.\nوتیشی: زۆرترین ئاڵوگۆڕی بازرگانی لە دەروازەی نێودەوڵەتی ئیبراهیم خەلیلەوە ئەنجام دراوە، بەجۆرێك لەو ساڵەدا ملیۆنێك‌و 90 هەزار بارهەڵگر هاتووچۆیان كردوە.\nلەدوای ئەویش دەروازەی سنووریی (قابی قولە) لەگەڵ بولگاریا بە پلەی دووەم هاتووە‌و 704 هەزار ئۆتۆمبێلی بارهەڵگر هاتووچۆیان لێوەكردوە، هەروەها دەروازەی (سارب) لەگەڵ جۆرجیا بە پلەی سێهەم هاتووە‌و 315 هەزار بارهەڵگر كاڵا‌و شمەكیان لێوە گواستۆتەوە.\nتوركیا خاوەنی 203 دەروازە‌و مەرزی سنورییە، كە 30 دانەیان دەروازەی وشكانین، هەشتیان تایبەتن بە هێڵی ئاسنین، 101 دەروازەیان دەریایین‌و 64-یان ئاسمانین، كە لەلایەن 151 بەڕێوەبەرایەتی گومرگییەوە سەرپەرشتی دەكرێت.


راگەیێندراوی هاوبەش: پارتی و یەکێتی بۆ چارەکردنی کۆی کێشەکان لە کۆبوونەوەکاندا بەردەوام دەبن\nWED, 11 JAN 2017 14:38 | KDP.info\nهەولێر-KDP.info- هەردوو مەکتەبی سیاسی پارتی دیموکراتی کوردستان و یەکێتیی نیشتمانی کوردستان لە راگەیاندراوێکی هاوبەشدا ناوەڕۆکی کۆبوونەوەی ئەمڕۆیان خستە ڕوو کە تێیدا لەسەر شەش خاڵدا گفتوگیان کردووە و جەخیتان کردووەتەوە کە لە کۆبوونەوەی نێوانیاندا بەردەوام دەبن بۆ ئەوەی بە زووی پێوەست بە کۆی کێشەکان چارەی گونجاو بدۆزنەوە.\nدەقی ڕاگه‌یه‌نراوى كۆبوونه‌وه‌ى هه‌ردوو مه‌كته‌بى سیاسیى پارتى دیموكراتى كوردستان و یه‌كێتیى نیشتمانیى كوردستان:\nله ڕوانگه‌ى هه‌ستكردن به ئه‌ركه مێژووییه‌كانى هه‌ردوو حیزب له‌م قۆناغه هه‌ستیاره‌ى كه هه‌رێمى كوردستان و ناوچه‌كه پێیدا تێده‌په‌ڕێت و پاراستنى به‌رژوه‌ندییه باڵاكانى نه‌ته‌وه‌كه‌مان و ده‌ستكه‌وته‌كانى دواى ڕاپه‌رین كه به خوێن و خه‌بات به ده‌ست هاتوون و له ئاكامى كارى هاوبه‌ش و ته‌بایى و یه‌كڕیزیى نێوماڵى كوردستانى بووه، ئه‌مڕۆ شاندى مه‌كته‌بى سیاسیى هه‌ردوولا له شارى هه‌ولێرى پایته‌خت كۆبوونه‌وه و ئه‌م بابه‌تانه‌یان خسته به‌ر باس و گفتوگۆ:\nیه‌كه‌م: پێوه‌ندیى نێوان هه‌روولا: بۆ زیاتر پته‌وكردن و په‌ره‌پێدان و گونجاندنى پێوه‌ندییه‌كان به‌پێى ئه‌ركه‌كان و هه‌لومه‌رجى نوێ، به‌تایبه‌تى له بوارى حوكمڕانى و په‌یوه‌ندییه كوردستانییه‌كان و په‌یوه‌ندیى هه‌رێم له‌گه‌ڵ حكوومه‌تى فیدرال و وڵاتانى ناوچه‌كه و جیهاندا، كه له ئاست گۆڕانكارییه خێرا و زۆره‌كانى ئه‌م قۆناغه‌دا بێت و له به‌رژوه‌ندیى گه‌لى كوردستاندا بێت.\nدووه‌م: هه‌وڵدان بۆ چاره‌سه‌ریى كێشه و گرفته‌كانى هێزه سیاسییه‌كانى پارچه‌كانى دیكه‌ى كوردستان و ڕێزگرتن له سه‌روه‌ریى یاسا و ده‌ستوه‌رنه‌دان له كاروبارى یه‌كتر.\nسێیه‌م: چۆنیه‌تیى چاره‌كردنى قه‌یرانى دارایى كه به‌رۆكى خه‌ڵكى كوردستان به‌گشتىی و مووچه‌خۆرانى به‌تایبه‌تى گرتووه، بۆیه هه‌ردوولا پاڵپشت و هاوكار بین بۆ حكوومه‌تى هه‌رێم و ده‌زگا په‌یوه‌ندیداره‌كان له دۆزینه‌وه‌ى ڕێگاى چاره‌كردن و ئه‌نجامدانى چاكسازى له‌و بوارانه‌ى پێویستن كه ببێته مایه‌ى دابینكردنى بژێویى كۆمه‌ڵانى خه‌ڵك و دابینكردنى مووچه بۆ مووچه‌خۆران و گرنگیدان به بوارى نه‌وت و گاز و دابینكردنى شه‌فافیه‌تى زیاتر و پێویست.\nچواره‌م: دانانى ڕێوشوێنى گونجاو بۆ چاره‌سه‌ریى كێشه بنه‌ڕه‌تییه‌كانى هه‌رێمى كوردستان له‌پێش هه‌موویانه‌وه كاراكردنه‌وه‌ى په‌رله‌مانى كوردستان.\nپێنجه‌م: دانانى كۆمیته‌یه‌كى هاوبه‌ش كه نوێنه‌رایه‌تیى لایه‌نه سیاسییه‌كانى كوردستان و پێكهاته نه‌ته‌وه‌ییه‌كان له‌خۆ بگرێت، به‌مه‌به‌ستى گفتوگۆكردن له‌گه‌ڵ حكوومه‌تى عیراق و هه‌ر لایه‌نێكى په‌یوه‌ندار بۆ یه‌كلاكردنه‌وه‌ى پرسى ناوچه‌كانى مادده‌ى140 له ئاینده‌یه‌كى دیاریكراودا، ئینجا ڕیفراندۆم و سه‌ربه‌خۆییى كوردستان.\nشه‌شه‌م: كۆبوونه‌وه‌كانى نێوان هه‌ردوولا به‌رده‌وام ده‌بن بۆ ئه‌وه‌ى به زوویى بگه‌ینه ڕێككه‌وتنێك كه سه‌ره‌نجام بتوانین كۆى كێشه‌كان چاره‌سه‌رى گونجاوى بۆ دابنێین.\nمه‌كته‌بى سیاسیى یه‌كێتیى نێشتمانیى كوردستان.\nمه‌كته‌بى سیاسیى پارتى دیموكراتى كوردستان.


ستراتیژی میلیشیا عێراقییەكانی سەر بەئێران لە بەرەنگاربوونەوەی ئەمریكادا\n21/05/2019 1103 جار خوێندراوه‌ته‌وه\nمیلیشیای زۆر لە گۆڕەپانی سیاسی عێراقدا هەن كە زادەی مێژوویەكی سیاسی دوور و درێژن و لاگیری و لاداریشیان جۆراوجۆرن، دۆخ و گۆڕانكارە مێژوویەكان دروستی كردون و پەرەشی پێداون، هەموو تەیافەكانی عێراق ڕۆڵیان هەبووە لە دروستكردنیاندا و ئێستاش وەك میلیشیای چەكداری دەركەوتوون و هۆكاری نائارمی ناوخۆن، لە ڕووی هێز و كاریگەرییشەوە لیكجیاوازن، ئەمەش بە هۆی ڕادە و ئاستی ڕۆچوونیان لەناو دەزگا ئەمنییەكانی عێراقدا، لێرەدا قسەمان لەسەر میلیشیا شیعەكانە كە لە دوای ساڵی 2003 وە پەرەیان سەندووە.\nدۆخی مێژوویی و مەزهەبی عێراق پاڵی بەزۆر لەو میلیشیایانەوە نا، پەنابەرنە بەر خەباتی چەكداری دژ بە دەوڵەت، دوای ئەوەی زۆرینەیان لە كاری سیاسی دوورخرانەوە و بە تایبەتیش لە سەردەمی بەعسدا، ئەمەش پاڵنەر بوو كە ئەو میلیشیایانە هەوڵ بدەن فشار بخەنە سەر ڕژێمی سەدام و زیادكردنی هەژموونی خۆیان و دواتریش گەیشتن بە شۆڕشێكی جەماوەری بۆ سەرەوژێركردنی ڕژێمی بەعس.\nدوای ساڵی 2003 میلیشیا شیعەكان بە شێوەیەكی بەربڵاو تەشە‌نەیان كرد، ئەمەش بە سوود وەرگرتن لەو بۆشاییە ئەمنییەی دروست بوو لە دوای داگیركردنی عێراق لە لایەن ئەمریكاوە ، زۆرینەشیان لەناو پارتە سیاسییە عێراقیەكاندا بوون و ڕاستەوخۆ پەیوەست بوون بە حكومەتەوە و بە تایبەتیش لە سەردەمی نوری مالكی كە سەركردایەتی تیمەكانی مردنیان دەكرد و قێزەونترین شێوەكانی كوشتن و بڕینیان ئەنجامدان دژ بە مەدەنی و نەیارەكانیان.\nدەركەوتنی داعش لە ساڵی 2014 گواستنەوەیەكی جۆری بوو لە ستراتیژیەتی میلیشیا شیعەكان لە گۆرەپانی عێراقدا، ئەوان لە لایەك هەرەسهێنانە گەورەكەی سوپای عێراقیان بە هەلزانی، لە لایەكی دیكەشەوە سوودیان لە فەتوانی "جیهادی كفایه" بۆگەڕاوە "مەڕجەعیەت" وەرگرت كە سیستانی دەریكرد، بەمەش بە ناوی حەشدی شەعبییەوە، خۆیان خزاندە ناو دامەزراوە سەربازی و ئەمنییەكانەوە و بوونە هێزێكی سەربازی لێدەر ، تا ڕادەیەكی زۆریش دەستە درێژ و بەهێزەكەی ئێران بوون لە عێراقدا، بەمەش هەژموونی ئێران زیادی كرد و ئەو میلیشیایانەشی كردنە مەتەرێزی یەكەمی بەرەنگاربوونەوەی ئەمریكا لە هەر ململانێیەكی ئایندەدا.\nمیلیشیاكان سەر بە كێن؟\nزۆرینەی ئەو میلیشیایانە لاگیریان بۆ ویلایەتی فەقیهە لە ئێران، بۆ عەلی خامەنەئە، بەو پێەی تا هاتنی ئیمامی مەهدی ئەو كاروباری موسوڵمانان وەئەستۆی خۆی دەگرێت، بەوپێیەی نوێنەر‌ی ئیمامی مەهدیە، فرمانەكانیشی جێگەی گفتوگۆ و مشتومڕ نین، چونكە فرمانی خودایین و ئەركە جێبەجێ بكرێن، چەندەها جاریش خامەنەئی ئەوەی دووبارە كردۆتەوە كە ئەركی ئەو میلیشیایانە تەنها لە عێراقدا نییە، بەڵكو پشتیوانی ستەملێكراوانە لە ڕۆژهەڵاتی ناوەڕاست و جیهاندا.\nزۆرینەی ئەو میلیشیایانە بەجۆرێك لە جۆرەكان پەیوەستن بە دامەزراوەی سەربازی عێراقەوە (وەزارەتی بەرگری و وەزارەتی ناوخۆ) ، ئەویش پەیوەستە بە عادل عەبدولمەهدی سەرۆك وەزیرانەوە كە سەركردەی گشتی هێزە چەكدارەكانە، بە تایبەتیش دوای دەرچوونی یاسای حەشدی شەعبی و دامەزراوە پاشكۆكانی، بەمەش كاری ئەو میلیشیایانە بەیاسایی كراوە.\nلەمەشەوە ڕوون دەبێتەوە ئەو میلیشیاچەكدارانە دوو بۆگەڕاوە (مەرجەعیەت) یان هەیە:\nیەكەم _ بۆگەڕاوەی سیاسی كە پەیوەستبوونیانە بە عادل عەبدولمەهدی سەرۆكی ئەنجومەنی وەزیرانەوە، بەو سیفەتەی سەركردەی گشتی هێزە چەكدارەكانی عێراقە.\nدووەم _ بۆگەڕاوەیی ئاینی كە پەیوەستە بە وەلی فەقیه لە ئێران، واتە عەلی خامەنەئی.\nلەم پرسەدا هەندێك میلیشیای بەدەر هەن كە پەیوەستن بە بۆگەڕاوەییەكانی (مەڕجەعیەتەكانی) ئاینی عێراقەوە وەك "سەرایای سەلام، سەرایای عاشور، فیرقەی عەباسی شەڕكەر، لیوای عەلی ئەكبەر"، یەكەیمان پەیوەستن بە موقتەدا سەدرەوە، دووەم بە عەمار حەكیمەوە، سێییەم و چوارەمیش بە بۆگەڕاوەییەكانی نەجەفەوە.\nئێران و میلیشیا چەكدارەكانی لە عێراق\nسەرباری جیاوازی بیروبۆچوونەكان سەبارت بە خۆگونجاندنی سیاسی و سەربازی لە نێوان دروستبوونی حەشدی شەعبی و كەوتنی شاری موسڵ لە ساڵی 2014 كە داعش دەستی بەسەرداگرت، كەچی ئەوانەی ئاگایان لە ووردەكارییە گشتییەكانی ستراتیژیەتی هەرێمی ئێران هەیە لە ڕۆژهەڵاتی ناوەڕاست كە ئەنجومەنی ئاسایشی نەتەوەیی ئێرانی پلانداڕێژەری و جێبەجێكاریەتی، ئەوە دەزانن ئەو پرسە لەوە گەورەترە كە تەنها ساتێكی میژوویی تێپەڕیوو بێت لە مێژووی سیاسی عێراقدا، چونكە ڕاسپێردراوی ئاینی بۆگەڕاوە و پیاوە ئاینییەكانی شیعە، زۆر بەزەقی و ڕوونی بەسە‌ر حەشد و میلیشیاكانەوە دیار و بەرچاوە و بۆتە نەریتێكی ئاینی پەیڕەوكراو، بەشێوەیەك هەر كۆمەڵێك میلیشیایەك پەیوەستن بە پیاوێكی ئاینی دیاریكراوەوە، لە ڕوویەكی دیكەوە ئەوە ڕوون و ئاشكرایە كە سرووشتی بیروباوەڕی سەركردەكانی حەشدی شەعبی و میلیشیاكان ئەوەمان پێ دەڵێت كە بێ پلان و لەخۆوە دروست نەبوون، بەڵكو ئامانج و نیازی تایبەتییان لە پشتە.\nسەرباری ئەوەی ئامانجی سەرەكی دروستبوونیان جەنگانە دژ بە داعش و پاراستنی شوێنە پیرۆزەكان، بەڵام لەوە گرنگتر بوونە بە قەوارەیەكی هاوتای دەسەڵاتی حكومەتە ، واتە دەسەڵاتێك لە ناو دەسەڵاتێكی دیكەدا، وە جێبەجێكردنی ئامانجی سنوربڕ لەناو دەوڵەتانی دەوروبەر، بەمەش دەبنە دینەگەیەكی (كۆڵەكە) بنچینەیی لە دینگەكانی ستراتیژیەتی ئێرانی لە عێراق و ڕۆژهەڵاتی ناوەڕاست.\nڕۆڵی داهاتووی ئەو میلیشیایانە چییە لە بەرەنگاربوونەوەی ئایندەدا؟\nئیران زۆری ئومێد لەسەر ئەو میلیشیایانە هەڵچنیووە لە بەرەنگاربوونەوەی ئایندەی دژ بە ئەمریكا، تاران ئەو گروپانەی بە باشترین چەك و موشەكی كورت مەودا و ماناوەند پڕچەك كردوون، بە هۆی بەشدرایپێكردنیشیان لە جەنگی سوریا ئەزموونیان پەیدا كردووە، زۆرینەشیان وابەستەیی تەواوی خۆیان بە ستراتیژیەتە گشتییەكەی ئێرانەوە سەلماندووە كە فەیلەقی قودسی ئێرانی دایڕشتووە لە چۆنییەتی بەڕێوەبردنی كردە سەربازیەكان لەسەرجەم گۆڕەپانەكانی جەنگدا لە ناوچەكە.\nلە دوا سەردانی مایك پۆمپیۆی وەزیری دەرەوەی ئەمریكا بۆ عێراق، ڕۆڵی ئەو میلیشیا چەكدارانە تیشكیان خرایەسەر لە خزمەتكردنیان بە ستراتیژیەتی ئێرانی لە بەرەنگاربوونەوەی هێزەكانی ئەمریكا لە ناوچەكە، ئەو وەزیرە زۆر بەڵگه و زانیاری ڕازگری پێ بوون لەوەی ئێران لە ڕێگەی ئەو میلیشیایانەوە گەرەكیەتی هێرش بكاتەسەر بەرژەوەندییەكانی ئەمریكا لە ناوچەكە، بۆیە هەر دەبێت حكومەتی عێراق لەم پرسەدا هەڵوێستی ڕوون بێت و پابەندیش بێت بە پارێزگاریكردن لە بەرژەوەندییەكانی واشنتۆن لە ووڵاتەكەیدا.\nڕۆژنامەی "ئەخباری لوبنانی"كە لە بەرواری 11 ی مایۆی 2019 دەرچووە دەڵێت: "پۆمپیۆ بە عێراقییەكانی ڕاگەیاندووە كە بە گوێرەی ڕاپۆرتێكی بەردەستیان، ئەو میلیشیایانە لە ئێران دڵگەرمترن بۆ هێرشكردنەسەر بەرژەوەندییەكانیان لە عێراق، چونكە سوودمەندن لە پشتیوانی و پارەداركردنی ئێران، بۆیە ئەمریكا لەمە بێدەنگ نابێت و لە ڕووی سیاسی و ئابوورییەوە بەرەنگاریان دەبێتەوە"، هەر بە گوێرەی ڕاپۆرتەكە ستراتیژیەتی میلیشیاكان بۆ بەئامانجگرتنی بەرژەوەندییەكانی ئەمریكا لە چوارچێوەی ئەم بژاردانەی خوارەوەدا دەبێت:\nیەكەم _ بۆمبارانكردنی موشەكی دژ بە شوێنی گردبوونەوەی ئەمریكییەكان (باڵوێزخانە، بنەی سەربازی، سەربازگەكان).\nدووەم _ بۆسەنانەوە بۆ هێزەكانی ئەمریكا لە هەموو شارەكانی عێراقدا و بە تایبەتیش ئەو ناوچانەی ئەمریكییەكان چاوەڕێی بەرەنگاربوونەوەی لێ ناكەن (پاریزگاكانی باكور و ڕۆژئاوا).\nسێیەم _ ڕفاندنی هاووڵاتییە ئەمركییەكان، ئەگەر بەرەنگاربوونەوەكەیان خەست بێتەوە، بە تایبەتیش كە هاووڵاتی زۆری ئەمریكی لە ناوچەكانی باشوور "وەك پارێزگای بەسڕە" بوونیان هەیە.\nهەر لەو بارەشەوە پێگەی "دیبكا"ی ئەلەكترۆنی ئیسڕائیلی ئەوەی بڵاوكردۆتەوە كە گفتوگۆی نهێنی لە نێوان مایك پۆمپیۆ و بەرپرسە عێراقییەكان ڕوویداوە، بە گوێرەی پێگە ئیسڕائیلییەكە: "ئیدارەی ئەمریكا هەڕەشەی ڕاستەوخۆی لە ئێران كردووە، كە ئەگەر حزبوڵای عێراقی و لایەنەكانی سەر بە ئێران لە عێراق، هێرش بكەنە سەر بنكەی تەنەفی سەربازی لە سوریا، ئەوا واشنتۆن ڕاستەوخۆ هێرش دەكاتە سەر خودی پاسەوانی شۆڕشی ئێرانی".\nپێگەكە باسی ئەوەشی كردووە كە "جموجۆڵەكانی قەیس غەزعەلی سەرۆكی جوڵانەوەی عەسائبی ئەهلی حەقی سەر بە حەشدی شەعبی بە هەند وەرگیراون، بە لای تڕەمپیشەوە هێرشی بۆسەر بەرژەوەندییەكانی ئەمریكا، ڕاگەیاندی دوژمنكاری ڕاستەوخۆی ئێران دژ بە واشنتۆن". پێگەكە ئەوەشی گووتووە كە ئێران عەمبارێك موشەكی جۆراوجۆری خستوونە بەردەستی خەزعەلی.\nلە دوای كۆتاییهاتنی شەری داعشەوە، ئەمریكا فشاری بەردەوامی كردۆتە سەر حكومەتی عێراقی بۆ هەڵوەشاندنەوەی میلیشیاكان یان بخرێنە ناو سوپاوە، بەڵام تاوەكو ئێستاش لەم كارەیدا سەركەوتوو نەبووە.\nسەرباری فەتوای سیستانی بە پابەندبوونی عێراق بە بیلایەنی لە نێوان واشنتۆن و تاراندا، كەچی پێناچێت ئەو فەتوایە لە لایەن میلیشیاكانەوە جێبەجێ بكرێت، بە تایبەتیش میلیشیا سەرەكییەكانی وەك "جوڵانەوەی نوجەبا ، حزبوڵای عێراقی ، عەسائبی ئەهلی حەق ، كەتیبەكانی ئیمامی عەلی" كە لاگیریان بۆ بۆگەڕاوەییی باڵای عەلی خامەنەئییە لە ئێران، بەمەش لە ڕووی باوەڕداری و ئەمنییەوە خۆیان پابەندی ئێران كردووە، لەمەشەوە ئەو میلیشیایانە لە عێراقدا، دەبنە ئامرازێكی جەنگی وێرانكەر بە دەست ئێرانەوە.\nسەرچاوە: ن پۆست


ئه‌منستی ئیسرائیل و حه‌ماس به ئه‌نجامدانی تاوانه‌کانی جه‌نگ تۆمه‌تبار ده‌کات\nی مانگی حه‌وت ٠٢, ٢٠٠٩\nڕێـکخراوی سه‌ره‌کی مافه‌کانی مرۆڤ ئیسرائیل و کۆمه‌ڵی چه‌کداری حه‌ماسی تۆمه‌تبار کردووه به ئه‌نجامدانی تاوانه‌کانی جه‌نگ له میانه‌ی ئه‌و هێرشه‌ی ئیسرائیل چه‌ند مانگێـک له‌مه‌وپـێش کردیـیه سه‌ر غه‌ززه.\nڕۆژی پـێـنجشه‌ممه ڕێـکخراوی ئه‌منستی ئنته‌رناشـناڵ له ڕاپـۆرتێـکدا گوتی هێزه‌کانی ئیسرائیل خه‌ڵـکانی سـڤیلیان کردۆته ئامانج و وه‌ک قه‌ڵاغان به‌کاریان هێناون له ڕێی ناچارکردنیان به مانه‌وه‌یان له ماڵه‌کانیاندا له‌و کاته‌ی وه‌ک سه‌نگه‌رێـکی سه‌ربازی خۆیان لێ دامه‌زراندبوو.\nهه‌روه‌ها ڕێـکخراوه‌که هێرشه ڕۆکێتیـیه‌کانی حه‌ماسی بۆ سه‌ر ئیسرائیلیشی به تاوانێـکی جه‌نگ ناوزه‌دکردووه، به‌ڵام گوتیشی هیچ به‌ڵـگه‌یه‌ک نیـیه ئه‌و قسـانه‌ی ئیسرائیل بسه‌لمێنێت که ده‌ڵێن حه‌ماس خه‌ڵـکی سڤیلی وه‌ک قه‌ڵاغان به‌کارهێناوه.\nجێی ئاماژه پـێـکردنه ئیسرائیل وه‌باڵی پـێوه بوونی خه‌ڵکێـکی زۆر سڤیل له‌و شه‌ڕه‌دا ده‌خاته ئه‌سـتۆی حه‌ماس، ده‌ڵێت چه‌کداره‌کانیان قوتابخانه و مزگه‌وت و شـوێنه مه‌ده‌نیـیه‌کانیان بۆ شه‌ڕه‌که‌یان به‌کارهێناوه.


عەبدالڕەحمان فارس ( ئەبو كاروان) وەرگرتنی شوقەی پەرلەمانتاری رەتكردەوە - Kurdistanigawre\nعەبدالڕەحمان فارس ( ئەبو كاروان) وەرگرتنی شوقەی پەرلەمانتاری رەتكردەوە\nعبدالرحمن فارس عبدالرحمن محمد ناسراو بە (ئەبوكاروان) لە لیستی ئازادی بڕیاری دا شوقەی پەرلەمانتاری وەرنەگرێت و پابەند بێت بە رەتكردنەوەی ئیمتیازاتی پەرلەمانتاری .\nئێمە ئەم هەنگاوەی ناوبراو بەرز دەنرخێنین و هیوارین ئەو 12 پەرلەمانتارەی كە واژۆیان كردووە لەسەر داخوازی هەڵمەتی دادپەروەری بە زووترین كات پڕۆژە یاسایەكی هاوبەش بۆ رەتكردنەوەی خانەنشینی و كەمكردنەوەی موچەو رەتكردنەوەی ئیمتیازات پێشكەش بە پەرلەمان بكەن دوور لە موزایەدەی سیاسی و لە خزمەت دادپەروەری لە هەرێمی كوردستان .\n11 په‌رله‌مانتاری خولی داهاتووی په‌رله‌مان هه‌موو ئیمتیازاتێك ره‌ت ده‌كه‌نه‌وه\nئێمه وێڕای سوپاسمان بۆ سه‌رجه‌م ئه‌و 195 كاندیده‌ی به‌ڵێنامه‌یان پڕ كرده‌وه بۆ ره‌تكردنه‌وه‌ی هه‌موو ئیمتیازاتێكی په‌رله‌مانتاری له كاتی ده‌رچونیان , به‌ڵام خۆشبه‌ختانه له ناویاندا 11 كاندید ده‌رچوو كه به‌ڵێنیان به خه‌ڵكی كوردستان داوه و سوێندیان به موقه‌ده‌ساتی خواردووه هه‌موو ئیمتیازاتێكی په‌رله‌مانتاری ره‌ت بكه‌نه‌وه , هیوادارین ئه‌م 11 په‌رله‌مانتاره به بێ جیاوازی حیزبی و ئایدۆلۆژی وه‌ك تیمێكی یه‌كگرتوو كار بكه‌ن بۆ هه‌ڵوه‌شاندنه‌وه‌ی خانه‌نشینی په‌رله‌مانتاران و نه هێشتنی ئیمتیازاته‌كانیان له دوای ده‌ست به‌كار بوونیان وه‌ك په‌رله‌مانتار, به هاوكاری سه‌رجه‌م په‌رله‌مانتارانی دیكه‌ی ده‌رچووی ئه‌م خوله‌ی په‌رله‌مان ئه‌م پرۆژه عه‌داله‌تخوازییه به‌رنه پێشه‌وه .\nله خواره‌وه ده‌قی سوێنده‌كان و ناوی په‌رله‌مانتاره ده‌رچووه‌كان بخوێننه‌وه.\nئێمه هه‌موو ئیمتیازاتێكی په‌رله‌مانتاری ره‌ت ده‌كه‌ینه‌وه\nئێمه ئه‌وانه‌ی له خواره‌وه ناومان هاتووه, كاندیدانی خولی داهاتووی پارله‌مان كوردستان له لیسته جیاجیاكان په‌یمان ده‌ده‌ین به هاووڵاتیانی كوردستان و سوێند ده‌خۆین به روحی شه‌هیدان و قوربانیانی جینۆساید و شه‌هیدانی ئازادی و دادپه‌ره‌ری له كوردستان, دوای به‌ده‌ستهێنانی متمانه‌ی ئێوه له یه‌كه‌م دانیشتنی په‌رله‌ماندا به فه‌رمی داوای هه‌ڵوه‌شاندنه‌وه‌ی خانه‌نشینی په‌رله‌مانتاری و دابه‌زاندنی موچه‌ی په‌رله‌مانتاری بۆ نیوه‌و ره‌تكردنه‌وه‌ی شوقه‌و ئۆتۆبێل و دامه‌زراندنی خزم و نزیكانی خۆمان به حیمایه‌و ره‌تكردنه‌وه‌ی ئیفاد بكه‌ین .\nوه براده‌رانی لیستی پارته ئیسلامییه‌كان ئه‌م په‌یمانامه‌یه‌ی خواره‌وه‌یان واژۆ كردووه((\nئێمە ئەوانەی لەخوارەوە ناومان هاتووە, پاڵێوراوانی خولی داهاتووی پارلەمانی كوردستان پەیمان دەدەین بە هاووڵاتیانی كوردستان‌و سوێند دەخۆین بە خوای میهرەبان، دوای بەدەستهێنانی متمانە، لەیەكەم دانیشتنی پەرلەماندا بە فەرمی داوای هەڵوەشاندنەوەی خانەنشینی پەرلەمانتاری‌و دابەزاندنی موچەی پەرلەمانتاری بۆ نیوەو رەتكردنەوەی شوقەو ئۆتۆبێل و دامەزراندنی خزم و نزیكانی خۆمان بە حیمایەو رەتكردنەوەی ئیفاد بكەین. لە خوای گەورە داواكارین یارمەتیمان بدات بۆ جێبەجێ‌كردنی ئەو ئەركە پیرۆزە بەدەستهێنانی متمانەی هاوڵاتیانی خۆشەویستی كوردستان. ))\n-1 عبدالرحمن فارس عبدالرحمن محمد (ئەبوكاروان) ئازادی\n-2 بێستون فایەق محەمەد لیستی بزووتنەوەی گۆڕان\n-3 د. جوان ئیسماعیل عزیز / بزوتنەوەی گۆران\n4- علی حەمە سالح / بزوتنەوەی گۆران\n5-فرسەت سۆفی (دكتۆر فرسەت) لیستی پارتی دیموكراتی كوردستان\n6- رابون تۆفیق مەعروف لیستی گۆڕان\n7- ئاری محمد عبدالرحیم پارتی دیموكراتی كوردستان\n8- سۆران عومەر سعید كۆمەڵی ئیسلامی\n9-د.عیزەت سابیر ئیسماعیل یەكێتی نیشتمانی كوردستان\n10- ئومید عبدالرحمن حسن (ئومید خۆشناو) پارتی دیموكراتی كوردستان\n11-د.شێركۆ جەودەت مستەفا یەكگرتووی ئیسلامی\nبۆ پەیوەندیكردن :\n07504833073 رەنجدەر گراوی\nسامان قەرەچوغی 07504882497\nرەسول حوسێن 07504648639\n07701443207 هەڵشۆ عەبدالەتیف\n07702234241 وریا فەتاح رەسول


کەرتی گەشتیاریی عێراق، خەزێنەیەکی پڕبایەخ و لەبیرکراو - جام کوردی | JAMEKURDI\nکەرتی گەشتیاریی عێراق، خەزێنەیەکی پڕبایەخ و لەبیرکراو\nجام کوردی – عێراق یەک لەو وڵاتانەیە کە توانایەکی زۆری لە بواری گەشتیاریی مێژوویی، ئائینی و .... هەیە و ئەمەش دەتوانێت پاڵپشتێکی گەورە بۆ بودجەی حکومەت و داهاتە نیشتمانییەکانی ئەم وڵاتە بێت.\nبە پێی ڕاپۆرتی جام کوردی، گەشتیاری لە جیهاندا بە پیشەسازییەکی پاک ناو دەبرێت کە یارمەتیدەری ئابوریی نیشتمانی و دابینکردنی بەردەوامی داهاتی هەر وڵاتێک دەبێت و دەتوانێت لەو وڵاتانەش بودجەیان بەسراوەی نەوتە، یارمەتیدەری ئەوە بێت کە هێندە لە ژێر کاریگەری قەیرانە جیهانییەکاندا نەبن.\nعێراق لەو وڵاتانەیە کە توانایەکی زۆر لە بواری گەشتیاری مێژوویی و ئائینی هەیە و کەرتی گەشتیاری ئەم وڵاتە دەتوانێت یارمەتیدەری حکومەت بۆ دابینکردنی بودجە و پاڵپشتی لە داهاتە نیشتمانییەکانی بێت.\nوەزارەتی گەشتیاری و ئاسەوارە مێژووییەکانی عێراق هیوای بەوە هەیە کە ڕۆڵی گرنگی لە چالاککردنەوەی کەرتی گەشتیاری لەم وڵاتەدا هەبێت بەڵام بە مەرجێک کە لە بودجەی ساڵانەی عێراق، بودجەیەکی تایبەت بۆ جێبەجێکردنی پرۆژەکانی کەرتی گەشتیاری بە تایبەت لە پاش قەیرانی کۆرۆنا تەرخان بکرێت.\nقاسم سودانی جێگری وەزیری گەشتیاریی عێراق بە کەناڵی جزیرەی ڕاگەیاند کە پرۆژەکانی کەرتی گەشتیاری لە ئێستادا بریتییە لە نۆژەنکردنەوە و پاراستنی ئاسەوارە مێژووییەکان و بانگەشە و ڕێکلامی پێویست بۆ ڕاکێشانی گەشتیارێکی زیاتر و ئامادەکردنی مۆزەخانەکان لە پارێزگا جیاجیاکان و هەروەها پرۆژەی درووستکردنی مۆزەخانەیەکی گەورە لە گەڵ ئەو مۆزەخانە نیشتمانییە کە لە بەغدا هەیە.\nبە وتەی سودانی، ئەم پرۆژانەش بەهێزکردنی کەرتی گەشتیاریی ئائینی و هاوکاری لە گەڵ کەرتی تایبەت لە خۆ دەگرێت.\nلە لایەکی دیکەوە، مقدام شیبانی ئەندامی ئەنجومەنی ئابوریناسانی عێراق لەو بڕوایەدایە کە وەبەرهێنان لە کەرتی گەشتیاریی ئەم وڵاتەدا لاوازە و کەمتەرخەمی حکومەت کاریگەریی لە سەر داناوە، لە بەر ئەوەی کە کەشی وەبەرهێنانی عێراق بە هۆی کەمتەرخەمی حکومەت لە دابینکردنی ژێرخانەکانی وەک کارەبا لاوازییەکی زۆری پێوە دەبینرێت و گۆڕانکارییەکانی کەشوهەوا بە تایبەت وشکەساڵییەکان و کێشەی ئاو لە هۆکارە کاریگەرەکانی دیکەی لاوازبوونی ئەم کەرتەن.\nناوبراو ڕایگەیاند کە عێراق لە کەرتی گەشتیاریدا وەک وڵاتێکی دواکەوتووە و تێچووی جێبەجێکردنی پرۆژەکانی گەشتیاری لە لایەن کەرتی تایبەتەوە بەراورد بە وڵاتانی دیکە زۆرە و بەدەر لەمەش ناسەقامگیری سیاسی لە عێراقدا کاریگەریی لە سەر کۆی گشتی پرۆژەکان داناوە.\nبە پێی ڕاپۆرتی ڕێکخراوی جیهانیی گەشتیاری کە لە ساڵی 2020 بڵاو کرایەوە، عێراق لە ساڵی 2019 میوانداریی لە یەک ملیۆن و 518 هەزار گەشتیار کردووە و بەم بۆنەوە لە نێو 17 وڵاتی عەرەبی لە پلەی 13 و لە سەر ئاستی جیهانیش لە پلەی 98 ی ئەو وڵاتانەدایە کە زۆرترین گەشتیاریان هەبووە.\nجوڵەی کەرتی گەشتیاری\nسەردانەکەی پاپای ڤاتیکان وەک هاندەرێک بۆ سەردانیکردنی گەشتیارانی بیانی بۆ عێراق دادەنرێت، بە تایبەت بەسەرکردنەوەی شاری مێژوویی ئور لە پارێزگای ناسریە.\nهاوپەیوەند لە گەڵ ئەمەش، عامر عەبدولڕەزاق شارەزا لە کەرتی گەشتیاریی عێراق ڕایگەیاندووە کە لە پاش سەردانەکەی پاپا بەردەوام گرووپە گەشتیارییەکانی ئەورووپا، ئاسیا و ئەمریکا زیقار بە سەردەکەنەوە و سەردانەکەی پاپا کاریگەری ئەرێنی خۆیی داناوە./.\nپێگەی گرنگی ئێران لە وەبەرهێنانی 20 بەرهەمی کشتووکاڵیی جیهان


بزوتنەوەی ئیسلامی: بایکۆت جۆرێکە لەخەباتی سیاسی و مافی سیاسی و یاساییە\nوتەبێژی بزوتنەوەی ئیسلامی لەکوردستان رایگەیاند:" بایکۆت جۆرێکە لەخەباتی سیاسی و مافی سیاسی و یاساییە بۆ هەمو کەسێکیش". دەشڵیت:"بۆچی بۆ ئێمە خیانەت و خزمەتکردنی دەسەڵات بێت، بۆیە کە بەرامبەرمان دەکرێت".\nئەمڕۆ پێنج شەممە 14ی تشرینی یەکەمی 2021، عبدالله وەرتی، وتەبێژی بزوتنەوەی ئیسلامی لەکوردستان لە رونکردنەوەیەکدا رایگەیاند: "سەرکردایەتی بزوتنەوە بێدەنگ نابێت لەئاست چاواشەکاری و ناهەقیەکان کە بەرامبەری دەکرێت، دەشڵێت، پڕو پاگەندەی ژەهراوی و دوژمن کارانەی ناحەزان کار ناکات لەکادیر و ئەندامانی بزوتنەوە و بایکۆت جۆرێکە لەخەباتی سیاسی و مافی سیاسی و یاساییە بۆ هەمو کەسێکیش بۆچی بۆ ئێمە خیانەت و خزمەتکردنی دەسەڵات بێت".\nباسیلەوەشکردووە، ''گەلی کوردستان هۆشیارە و ئەندام و کادیرانی بزوتنەوەش لەئاستی دۆخەکەدان و باش تێگەیشتون لەپڕو پاگەندەی بێ بنەماو بێدەنگ وبێ وەڵامیش نابین بۆ پیلانی پیلانگێڕان، ئەوەشی وتووە، ''60%ی خەڵکی کوردستان و عێراق بایکۆتی پڕۆسەکەیان کرد".\n10ی تشرینی یەکەمی 2021، دەنگدانی گشتی لە هەڵبژاردنی پێشوەختی پەرلەمانی عێراق بەڕێوەچوو، بزوتنەوەی ئیسلامی بایکۆتی هەڵبژاردنەکەی کردوو داوای لە ڤلایەنگرانیشی کرد دەنگ نەدەن و بایکۆتی بکەن.


وته‌بێژی حكومه‌ت: سبه‌ی وه‌فدێكی هه‌رێم ده‌چێته به‌غدا\nوته‌بێژی حكومه‌تی هه‌رێمی كوردستان له كۆنگره‌یه‌كی رۆژنامه‌وانیدا ئاشكرایكرد، وه‌فدێكی حكومه‌تی هه‌رێمی كوردستان رۆژی دووشه‌ممه سه‌ردانی به‌غدا ده‌كاته‌وه.\nجوتیار عادل روونیشیكرده‌وه، ئەمڕۆ مەسرور بارزانی، سەرۆکی حکومەتی هەرێمی کوردستان بە ئامادەبونی قوباد تاڵەبانی، جێگری سەرۆکی حکومەت بۆ گفتوگۆ لەگەڵ حکومەتی عێراق تایبەت بە پرسی نەوت و بودجەی ٢٠٢٠ کۆبوەوە.\nئاماژەی بەوەشکردوە، لە کۆبونەوەکەدا شاندی حکومەتی هەرێم دوایین پێشهاتەکانی پڕۆسەی گفتوگۆکان لەگەڵ حکومەتی عێراق خستەڕو، شاندەکە ئاماژەی بەوەدا کە گفتوگۆیان نێوان هەردولا قۆناغێکی گرنگ و پێشکەوتویان بڕیوە، لە کەشێکی ئەرێنی بەڕێوەدەچن.\nوتەبێژی حکومەتی هەرێمی کوردستان باسی لەوەشکرد، شاندەکە ئەو پڕەنسیپانەی خستەڕو کە لە ئەنجامی سەردانەکەی گەڵاڵە بون و دەبنە بنەمای رێککەوتنی کۆتایی پرسی پڕۆژە بودجەی ساڵی 2020، بەجۆرێک کە بەرژەوەندی هاوبەشی هەردولا رەچاو بگیردرێت و مافە شایستە داراییەکانی هەرێمی کوردستان دابینبکرێت کە لە دەستوردا هاتوە لە بەرامبەر پابەندییەکانی هەرێمی کوردستان.\nرونیشیکردەوە، شاندەکە دوپاتیکردەوە کە پڕۆسەی گفتوگۆکان بە سەرپەرشتی راستەوخۆ و مەسرور بارزانی، سەرۆکی حکومەتی هەرێمی کوردستان بەڕێوەدەچن و هەردولا گەیشتونەتە لێکتێگەیشتنێکی باش، سبەی دوشەممەش جارێکی دیکەش شاندەکە سەردانی بەغدا دەکەنەوە


مۆڵەتی شۆفێری لە نێوان سیستەم و یاسادا\nوەک ئاشکرایە سیستەمی پێشکەوتو لەسەرئاستی جیهان دەبێی یاساکەشی لەئاست سیستەمەکەدا بێت، ناکرێت پیدانی مۆڵەتی شۆفێری لەسەر بنەمای سیستەمێکی مۆدێرن و ئاست بەرزوەک سیستەمی سویدی بەنموونە، بەڵام سزای سەرپێچی کردن و لێوەرگرتنەوەی مۆڵەتی شۆفێری بە یاسایەکی کۆنی عێراقی ، کە جارێکی ترپێوەستی بە هەموارکردنەوە هەیە بە شێوەیەک کە بگونجێت لەگەڵ باروودۆخی ئیستای کوردستان ،چونکە کەم وکورتیەکی زۆر لە یاساکەدا بە دی دەکرێت بە هۆێ زۆربونی دانیشتوان لە لایەک وریژەی هاوردەکردنی ئۆتۆمۆبێل لەلایەکی ترەوە وەخراپی رێگاوبانەکانی شاروو شارۆچکەکانی هەرێمی کوردستان کە وەک پێویست لە پێشچاونەگێراوە ، ئەمە وێرای جۆری ئەوسزایەی کە لە مادە 21 ی یاسایی هاتوچۆدا ئاماژەی پێکردوە کە سزاکە بە شێوەیەکی گشتی زۆر سانایە لە چاو جۆری ئەو سەرپێچیانەی کە کە سی شۆفێری بێ مۆڵەت ئەنجامی دادات کە زۆر جار زیانی گیانی و ماڵی لێدەکەوێتەوە ، کە دەبێتە هۆی زیان گەیاندن بە خودی تاکەکانی کۆمەڵگا وەک مردن وکەم ئەندامی و ماڵوێرانی، لەهەمان کاتدا زیان بەئابوری ووڵا تییش دەگەێنێت .\nگوتەبێژی وەزارەتی تەندروستی دەڵێت: ساڵانە لە هەرێمی كوردستان زیاتر لە 8 بۆ 10 هەزار کەس بەهۆی رووداوەكانی هاتوچۆوە بریندار دەبن، هەروەها نزیکەی 850 كەسیش گیان لەدەست دەدەن. گوتەبێژی وەزارەتی تەندروستی جەخت دەكاتەوە، رێژەی مردن بە رووداوی هاتوچۆ مەترسیدارە: "رۆژانە 3 كەس گیان لەدەست دەدەن و 28 كەسیش بریندار دەبن”!.


جیهاد موحمەد : ئەسڵی مەسەلەکە ئەوە نییە کە تۆ وتت ! . - WtariKurd\n– Posted on 2013-04-10بابەتی: کۆمەڵایەتی\nئەسڵی مەسەلەکە لە گرێژەنە چوونی دەرگاکەیە و خواش ناتوانێت بیخاتەوە جێگەی خۆی .\nئەسڵی مەسەلەکە دیزە بە دەرخۆنەکردنی مەسەلەکانە. ئەسڵی مەسەلەکە مەسەلەگلەێکی بێچارەسەرە،ئەسڵی مەسەلەکە، ئەو بازار بەرەڵاکردنەیە لەبەردەمی قاچاخچیی و بازرگانە دەسەڵاتدارە حیزبییەکانی هەردوو حیزبەکەتاندا (یەکێتی و پارتی). ئەوانەی خەریکی بازرگانێتی گەورەن لە کوردستانادا، وەک بازرگانێتی هاوردەکردنی سەیارە و داودەرمان و جگەرە و کەلوپەلی گرانبەهای تر هەموویان حیزبییەکی دەسەڵاتداری گەورەی پارتی یان یەکێتی لە پشتەوەیە. بۆیە کوالیتی کۆنترۆڵ ئەگەر هەشبێت لە کوردستان و لەسەر سنورەکاندا ناتوانێت بە هیچ جۆرێک کۆنترۆڵی پشکنین لە هێنان و بردنی کەلوپەرلی بازرگانێتی ئەو بەرپرسە سەرزلانەدا بکات. ئەسڵی مەسەلەکە ئەو فرعەونگەلەیە کە لە سەروو هەموو یاسا و رێسایەکەوەن. هەروەک چۆن لە بابەتێکیترمدا لە سەر ئەو هەرایەی کە بەرزکردنەوەی تابلۆی سەیارە نایەوە، نووسیبووم ئەوانەی کە بازرگانێتی بە هاوردەی سەیارەوە دەکەن بەرپرسە باڵاو سەرزەلەکانی پارتی و یەکێتی خۆیانن، بۆیە بەو لێشاوە سەیارە کوردستانی داپۆشیوە .\nکوێربوونی ٣٠ هاوڵاتی بە هۆی دەرزی )ئاڤاستین(ەوە، نەک هەر کارەساتێکی مرۆیی و کۆمەڵایەتییە، بەڵکو تاوانێکی هێندە ترسناکی گەورەی مرۆییە، لە هەرچ وڵاتێکدا ئەم تاوانە بکرێت، بە بڕیاری سەرۆکی حکومەت و بەرپرسانی پێوندیدار دەستبەجێ دەکەونە پشکنینێکی ئەوەندە بەربڵاو و وردەوە کە دەنکە حەبێک، نەک بە تەن داو دەرمان لە ژێردەستیان قورتارنابێت لەو پشکنینانەدا .\nتۆی بەرپرسی یەکەم ، وەک وەزیری تەندروستی کوردستان، زۆر خەمساردانە چیرۆکەکەت بەم جۆرە گێرایەوە بۆمان :\n(ئەسڵی مەسەلەکە! ئەو دەرمانە (تورکێک) بە قاچاخ هێناوێتیە کوردستانەوە، فرۆشتویەتی بە کۆمپانیای هۆز، لەم کۆمپانیایەدا کەسێک کریوێتی کە زانیویشێتی ئەو دەرمانە بە قاچاخی هاتوە!، دیسان هەمان کۆمپانیا فرۆشتویەتی بە (بەرێوەبەرایەتی کڕینی دەرمان و کەرەستەی تەندروستی هەولێر) ئەوانیش زانیویانە کە ئەم دەرەمانە قاچاخە وپشکنینی پزیشکی و تاقیگایی بۆ نەکراوە!!، لەگەڵ ئەوەشدا دەرمانەکەیان کریوە و دابەشیانکردوە بەسەر نەخۆشخانەکاندا، یەکێک لەو نەخۆشخانانە، نەخۆشخانەی رزگاری بووە، کە ئەم نەخۆشخانەیەش بەم چیرۆکەیان زانیوە و بەڵام دەرزیەکەشیان بەکار هێناوە”بەداخەوە “)\n[gn_media url=”http://www.youtube.com/watch?v=Ykbc7GL2ARE” width=”600″ height=”400″]\nباشە ئەگەر ئەم قاچاخچیە تورکە، کەسانی بەرپرسی زاڵگەی برایم خەلیل لە پشتیەوە نەبێت چۆن دەرباز بوو ؟\nئەی کەوەک دەرباز بوو، چۆن کۆمپانیای هۆز ئەم دەرمانە قاچاخەی کڕی ئەگەر پشتی قایم نەبێت بەو بەرپرسەی کە شەریکە لەگەڵیدا، یان ڕەنگە هەموو کۆمپانیاکە موڵکی کاکی بەرپرس بێت ؟\nئەی بەرێوەبەرایەتی کڕینی داودەرمان و کەرستەی پزیشکی کە هەموو کەس دەزانێت بەرێوەبەرایەتییەکی یەجگار هەستیارە، چۆن ئەم دەرمانەی کڕی، ئەگەر ئەمە کاری سەدهەم جاری نییە و فێری ئەم کارە نەکراوە بە هۆی کاکی بەرپرسی سەرزلەوە کە لەسەرو یاساوەیە ؟\nباشە ئەگەر بە ڕاسپاردە نییە، چۆن نەخۆشخانەیەک کە دەشزانێت دەرزیەکە قاچاخە پشکنینی بۆ نەرکراوە ئەگەر بە راسپاردە نییە چۆن دەرزی وا وەردەگرێت ؟\nباشە، دکتۆرێک دکتۆر بێت، خاوەنی ئەخلاق ویژدان بێت، چۆن دەرزیەک بۆ نەخۆشیک دەنووسێت کە دەزانیت پشکنینی پزیشکی و تاقیگایی بۆ نەکراوە ؟\nئەم پرسیارانە و دەیان پرسیاری وا ڕووبەڕووی جەنابت و سەرۆکی حکومەتەکەت دەبێتەوە .\nئەم سکانداڵیی و بێ چاوڕویی و نامرۆییەی ئێوەی بەرپرسانی حکومی و حیزبی جیاوازی نییە لەگەڵ قسەکەی عەلی حەسەن مەجیدا، کە لە یەکێک لە دانوستانەکانی حیزبەکەی بەرێزتا وتبووی: ئەو ژمارە گەورەیەیی ئێوە باسی دەکەن لە ئەنفالدا وانییە، تەنیا نزیکەی ١٠٠ هەزار کەسێک دەبێت. حیزبە بەرپرسەکەی جەنابت پرکێشی ئەوەیان نەکردبوو کە بڵێن، جا بۆ جەناب پێت کەمە ١٠٠ هەزار مرۆڤی بێتاوانی کورد زیندەبەچاڵبکرێت .\nئێوەیەک کە ئەوە پەروەردەی حیزبیی و مرۆییتانبێت، بە ئاشکرا هەریەکەتان بە پێی بەرژەوەندی خۆی لێدوان دەدات لەسەر بە تاڵابردنی سەدان ملوێن دۆلاری نەوتی ئەو وڵاتە، وەک بەرێز جێگری سکرتێری حیبزبەکەت کە لە یادکردنەوەی کۆرەوەکەدا داوادەکات کە داهاتی نەوت دیاریبکرێت. ئاخر پێم ناڵێن کەسێک جێگری سکرتێری حیزبی دوەم بێت لە حکومەتدا، جێگری سەرۆکی هەرێم بێت و جێگری سەرۆکی وەزیرانەکەش لە هەمان حیزب بێت، داوا لە کێ دەکات کە داهاتی نەوت دیاریبکەن؟! ئەی چۆن دوای ئەو لێدوانە ئێوە پێشیان کەوتن بۆ لای ئەم حیزب و ئەو حیزب و سواڵی ئەوەتان بۆ دەکردن کە ئەم جارەش دەنگ بدرێتەوە بە سەرۆکی هەرێم بۆ ٤ ساڵی تر .\nلەگەڵ ئەو پەڕی رێزمدا بۆ جەنابت دکتۆر رێکەوت، ئەگەر کەمترین بوێرییت تیا بوایە لەسەر نابیناییکردنی ٣٠ هاوڵاتی لای کەمی دەستبەجێ دەستت لە کار دەکێشایەوە. بەڵام من باش دەزانم بۆ ئەمە ناکەیت، مەسەلەکە ئەوە نییە کە تەنیا دەستبگرییت بە وەزیفەکەتەوە، ڕەنگە ئەوە بەشێکی بچووکی بێت، بەڵام هۆکاری گەورە ئەوەیە کە ئێوە ئەگەر لەسەر هەرچ سکانداڵییەک، لەسەر هەرچ تاوانێک، لەسەر هەرچ دزیکردنێک، لەسەر هەرچ گەندەڵیەکی وەک گەندەڵیی نەخۆشخانەی ٤٠٠ قەرەوێڵەییەکە، دەستلەکار بکێشنەوە، کەواتە بەرگەی ٣ مانگی بەڕێوەبردنی حکومەت ناکەن، ئەوەندە ژمارەی گەندەڵی و سکانداڵیەکان زۆرە رۆژانە دەبێت بەرپرسێکی گەورەی وەک جەنابت دەستلەکاربکێشێتەوە تا دەگاتە سەرۆکی حکومەت و سەرۆکی هەرێمیش. کەواتە، ئەسڵی مەسەلەکە ئەوەیە کە کار لە کار ترازاوە، دەرگاکە دەمێکە لە گرێژەنە چووە، خواش نایخاتەوە جێگەی خۆی. بۆتان ڕاستناکرێتەوە، ناچار بێچاو و ڕووی لە هەمووی باشترە. بۆشتان لواوە کۆمەڵگایەکی بێدەنگ و بێسەنگ، هەرچیبکرێت دەلێن خوا کەریمە .\n1,631 جار بینــراوە لەڕەهێڵپۆست


پرسی كۆچبەران كێشە دەخاتە نێوان فەرەنسا و بەریتانیا\n2021-11-28 [08:19 AM]\nچەند ڕۆژێك لەمەوبەر 27 کۆچبەر لەكاتی پەرینەوەیان بۆ خاكی بەریتانیا خنكان، ئەمەش پەردەی لەسەر کۆمەڵێک کێشە و ناکۆکی نێوان فەرەنسا و بەریتانیا هەڵدایەوە.\nسەرۆک وەزیرانی بەریتانیا، لە تویتەر دەربارەی كێشەی كۆچبەران چەند پێشنیازێکی خستوونەتەڕوو.\nیەکێک لە پێشنیازەکان ئەوەیە، بۆریس جۆنسن دەیەوێت پاریس هەموو ئەو کۆچبەرانە وەربگرێتەوە کە بەخاکی ئەواندا رۆیشتوون بۆ بەریتانیا، ماکرۆنیش دەڵێت، نەدەبوو تەنانەت بۆریس جۆنسن بەوجۆرە پەیامەکەی خۆی بگەیاندایە.\nلە وەڵامی سەرۆک وەزیرانی بەریتانیا، ماکرۆن رایگەیاند، "من تووشی شۆک هاتووم بەوەی کە ئەوان جیددی نین مەبەستی بەریتانیایە، پەیوەندیی نێوان سەرکردەکان لە رێگەی تویتەر و پەیامی گشتی بەڕێوەناچێت، ئێمە لەوانە نین زانیاریی نهێنی پەرشوبڵاوبکەین."\nهەر لەسەر ئەو نامەیەی بۆریس جۆنسن و پێشنیازەكانی ، وەزیری ناوخۆی فەرەنسا بانگهێشتنامەی وەزیری ناوخۆی بەریتانیای بۆ کالێ هەڵوەشاندەوە کە بڕیارە ژمارەیەک وەزیر لەوێ قسە لەسەر پرسی کۆچبەران بکەن، بەڵام هێشتا چاوی لەوەیە بۆریس جۆنسن دەست لەو داواکارییانەی هەڵبگرێت و لەسەر بنەمای بەرژەوەندی هاوبەش ئەو کێشەیە چارەسەربکەن.\nئیمانوێل ماکرۆن رایگەیاند، "وەزیران بە جددی کاردەکەن بۆ چارەسەرکردنی کێشەیەکی جددی خەڵکانێکی جددی، لەبەر ئەم هۆکارە رۆژی یەکشەممە دارمانیان، وەزیری ناوخۆمان هاوتاکانی لەنێو یەکێتیی ئەوروپا و کۆمیسیۆن لەسەر ئەم بابەتە کۆدەکاتەوە، دوای ئەوە دەبینین ئاخۆ بەریتانیا چەندە بە جددی بە پوختی کاردەکات، ئاخۆ بڕیاردەدەن جددی بن یان نا."\nشتێکی چاوەڕوانکراوە ئەگەر فەرەنسا نەتوانێت هەموو کۆچبەران وەربگرێتەوە، چونکە بەپێی ئامارەکانی وەزارەتی ناوخۆی بەریتانیا، تاوەکو مانگی نۆڤەمبەری ئەمساڵ 25 هەزار کەس لە فەرنساوە پەڕیونەتەوە بەریتانیا، ئەمە لەکاتێکدا لە ساڵی 2020 ژمارەیان 10 هەزار کەس بووە، لە ساڵی 2019شدا ژمارەیان تەنیا 2500 کەس بووە.


سەرۆكی زانكۆی سەڵاحەدین: توانامان هەیە ڕێژەی كورسی بۆ ماستەر و دكتۆرا زیاد بكەین – رۆژنامه‌ی خه‌بات\nسەرۆكی زانكۆی سەڵاحەدین: توانامان هەیە ڕێژەی كورسی بۆ ماستەر و دكتۆرا زیاد بكەین\nخه‌بات: رۆشنا عەلی:– چەند پرسێك لەبواری خوێندن لە زانكۆو خوێندنی باڵا بابەتی دیمانەیەكی لاپەڕەی پەروەردەو خوێندن بوو لەگەڵ د. جەوهەر فەتاح سەعید سەرۆكی زانكۆی سەڵاحەدین بەوەكالەت ، پرسگەلی وەك چارەنوسی قوتابیانی پێشكەشكار و كاندیدان بۆ خوێندنی باڵا ماستەرو دكتۆرا ، كارو بەرنامەی ناوبراو وەك سەرۆكی زانكۆ و ئەو گۆڕانكارییانەی بە نیازە لە خودی زانكۆ بیكات ؟ كاری لە پێشینەیان لە بواری بەرزكردنەوەی ئاستی زانستی قوتابیان و كاركردن بۆ بەستنەوەی خوێندن بە بازاڕی كارەوە تاچەند ئەمانە لەبەرنامەی كارن و بۆچی تا ئێستا هەنگاو بۆ ئەنجامدانییان نەنراوە ؟ بۆچی زانكۆ بۆتە شوێنێك تەنها بۆ كەڵەكە كردنی بڕوانامە ؟ پەیوەندییەكانی زانكۆ لەگەڵ زانكۆ جیهانییەكان كەلە كۆڕو كۆنفڕانسەكان دەیبینین چی لێ سەوز بووە ؟ چەندین پرسی دیكە لە بواری خوێندن ئامانجی ئەم دیمانەیەی لاپەڕەی پەروەردە بوو:\n* خوازیارانی خوێندنی باڵا تاكەی چاوەڕێ بن ئەنجامی وەرگرتنیان یەكلا بكرێتەوە ئایا هیچ ئاسانكارییەكیان بۆ ئەكرێت؟\nسیاسەتی ئەمساڵی خوێندنی باڵا ئەوەبوو كە بتوانین زۆرترین ڕێژەی قوتابیانی خۆمان لە خوێندنی باڵا وەربگرین لە جیاتی ئەوەی بچنە دەرەوەی وڵات و پارەیەكی زۆر سەرف بكەن و لە كەس و كاریان دوور بكەونەوە ، بۆیە ڕێژەی پێشكەشكارانی ماستەرو دكتۆراو دبلۆمی باڵا ئەمساڵ یەكجار زۆر بوو كە تەنها لە زانكۆی سەڵاحەدین نزیكەی 3600 خوازیار داواكارییان بۆ خوێندنی باڵا پێشكەش كردووە دوای ئەوەی تاقیكردنەوەی توانست ئەنجامدرا پەڕاوی هەموو زانكۆكان گەشتە وەزارەت لیستی یەكەمی كاندیدان لەوەزارەتی خوێندنی باڵا دەرچوو دوای هەر لیستێك كە دەربچێت پێویستە لە لیژنەی گازاندە دروست بێت بۆ بەدواداچوون لەو حاڵەتانەی گازاندەیان لە ئەنجامەكان هەیە، لیژنەی گازاندەكە تا ئێستا بەردەوامە دوای تەواو بوونی كارەكانی ئەوان بە هەماهەنگی لەگەڵ زانكۆكان وەزارەت لیستی یەكەمی وەرگیراوان ڕادەگەیەنێت دواتر ئێمە بۆ ئاسانكاری لە ئەنجومەنی وەزارەت سێ بڕیارمان دا كە ئاسانكارییەك بكەین بۆ ئەوەی بتوانین زۆرترین ڕێژەی قوتابیان وەربگرین یەكەمیان پڕكردنەوەی كورسییە واتە هەر كورسییەك بەتاڵ بێت بۆ ئەو قوتابیانەی دەرنەچوون بە پارالێڵ یان لەسەر میلاكی وەزارەت و زانكۆكان وەربگیرێن، خاڵی دووەم ئەوانەی لە توانست سەركەوتوو بوون ، بەڵام كورسی نەماوە وەزارەت فەرمانێك دەردەكات بۆ زیادكردنی ڕێژەی سەرپەرشتیكردنی مامۆستایانی زانكۆ بۆ قوتابیانی خوێندنی باڵا واتە ئەگەر مامۆستایەك توانای سەرپەرشتیكردنی سێ قوتابی هەبێت ئەوا زیادی ئەكەین بۆ چوار تا پێنچ قوتابی كە بەمەش دەتوانین كورسی زیاد بكەین ، چونكە كورسی زیاد كردن بەبێ بوونی سەرپەرشتیار ناكرێت كەواتە توانامان هەیە ڕێژەی كورسی زیاد بكەین چ لە ماستەر چ لە دكتۆرا ، بڕیاری سێیەم ئەگەر دووبارە ئەو كورسیانە بە قۆناغی یەكەم و دووەم پڕنەكرایەوە بە هۆی زیادكردنی كورسییەكان كورسی دیكە مایەوە بە تایبەتی لەو پسپۆڕییانەی زۆر كەمن دەتوانین ئەو قوتابیانەی كە دەرنەچوون نمرەكانیان نزیكە لە 10 لەسەر 30نمرە لیژنەیەك لە كۆلێژەكان دادەنرێت چاوپێكەوتنێكی لەگەڵ دەكرێت ئەو نمرەیەی لەگەڵ نمرەی چاوپێكەوتنەكە كیبڕكێ ئەكەن بۆ پڕكردنەوەی ئەو كورسییانە.\n* ئەمانەی باستان كرد چەند كاتی دەوێ تا تەواو بێت بەم زوانە یەكلا دەبێتەوە؟\nئەمڕۆ لیژنەی گازاندە كارەكانی خۆی تەواو دەكات وەزارەت چەند جارێك زانكۆكانی ئاگادار كردووە كە بەزوترین كات ئەنجامی لیژنەی گازاندەكان بنێرنە وەزارەت ئەگەر ئەنجامی گازاندەی هەموو زانكۆكان گەشتە وەزارەت ڕاستەوخۆ فەرمانی وەزاری دەردەكات بۆ وەرگرتنی لیستی یەكەمی قوتابیانی خوێندنی باڵا ئەو لیستەی دەرچوو لەگەڵ پلانی وەرگرتنی هەر زانكۆیەك بەراورد دەكرێت بۆ جێبەجێكردنی ئەو سێ بڕیارەی كە وەزارەت دەریكردووە.\n* خوازیارێكی زۆر تا ئێستا چاوەڕێیە دووبارە دەرگای پێشكەشكردن بكرێتەوە ئایا ئەو دەرفەتە دەبێت بۆیان؟\nبە بۆچوونی من بە هۆی ڤایرۆسی كۆرۆنا ناتوانرێت هیچ كارێك لەو بوارەدا بكرێت، چونكە ئێمە بە نیازبووین لە مانگی شەش قۆناغی دووەمی پێشكەشكردن دەست پێبكەین ، بەڵام بە هۆی ئەم دۆخەوە توانا نییە جگە لەو ژمارەیە چونكە ئەوە ژمارەیەكی یەكجار زۆرە كە هێشتا دەستییان پێنەكردووە.\n* چ دڵنیاییەك بە خوازیاران دەدەن كە بە هەقی خۆیان بە كورسی خۆیان دەگەن دوورلە دەستێوەردان؟\nمن هەموویان دڵنیا دەكەمەوە ئەوەندەی لە نزیكەوە ئاگادارم هیچ قوتابییەك بە پۆینتێك زەرەرمەند نابێت ، بۆ نموونە من دوو منداڵی خۆم پێشكەشییان كردبوو یەكێكیان لە كۆلێژی زانست ئەوی تریان لە كۆلێژی ئەندازیاری یەكێكیان لە توانستیش دەرچووە وەرنەگیراوە.\nسه‌رۆكی زانكۆی سه‌لاحه‌ددین بۆ خه‌بات ده‌دوێ\n* چەند ساڵێكە باسی كەمپی زانكۆ ئەكرێت لەو كاتەوە دەیان زانكۆو قوتابخانەی ناحكومی و كۆمەڵگای پەروەردەیی دروستكران ، بەڵام كەمپی زانكۆ تا ئێستا چارەنوسی نادیارە بەڕوونی كێشەی ئەم كەمپە چییە؟\nبە پێی ئەو زانیاریانەی من هەمە دیزاین كراوە و قبوڵكراوە كێشەكە لەسەر جێبەجێكردنی دیزاینەكەیە تێچوویەكی زۆری ئەوێ كەلە ملیارێك زیاترە تا ئێستا نەتوانراوە ئەو كولفە زۆرە دابین بكەن بیرۆكە هەبووە كە ئەو موڵكانەی زانكۆ وەك كۆلێژەكان لە سەر زانكۆی سەڵاحەدین تاپۆ بكرێت و زانكۆ بتوانێت بیان قرۆشێت و داهاتەكەی بۆ دروستكردنی كەمپەكە بەكار بهێنێت ، بەڵام ئەوەش تا ئێستا نەكراوە و پڕۆژەكەش وەك خۆی ماوە ئێمەش هیوادارین ئەو كەمپە بكرێت ،چونكە تەنها زانكۆی سەڵاحەدین كەمپی نییە.\n* تاچەند پێتان وایە گۆڕانكاری لە پۆستەكان تەنها بە واتای گۆڕانكاری نییە لە كەسەكان بەڵكو واتایەكی تری هەیە كە ئەویش گۆڕانكارییە لە بەرنامەو شێوازی كاركردن و پلانی كاركردن؟\nهەردەم گۆڕانكاری كارێكی زۆر باشە ،چونكە كەسێك كە دە گۆڕێت بەو مانایە نییە كە كارێكی خراپی كردووە ، بەڵكو پێویستە بوار بدرێت بە كەسانی تریش بێن كەلەوانەیە بیرۆكەی باشتریان هەبێت ئەو بیرۆكەیە ببێتە سوود بۆ ئەو شوێنە؟.\n* كەواتە ئێستا بیرۆكەو بەرنامەی ئێوە چییە بۆ زانكۆ بە چ ئاڕاستەیەك دەتانەوێ جیاواز لە سەرۆكی پێشووی زانكۆ كاربكەن؟\nئێمە هەموو چالاكییەكانمان و هەموو تواناكانمان لە زانكۆ بەرزكردنەوەی ئاستی زانستی زانكۆو ئاستی زانستی قوتابیانە بەرزكردنەوەی ئاستی زانستی بەچەند چالاكییەك دەبێت توێژینەوەی مامۆستایان و قوتابیان سەنتەری توێژینەوەكان بە پێش بخەین هانیان بدەین ، بەشداری و پەیوەندی هەبێت لە نێوان زانكۆكانی عێراق و ناو هەرێمی كوردستان و دەرەوە و زانكۆكانی جیهان تا ئێمە سوودیان لێوەربگرین پلە بەندی زانكۆ هەیە كە ئەم پلە بەندییانە زانكۆ هان دەدات بۆ ئەوەی هەوڵ بدات پلەیەكی باش بەدەست بهێنێت كە ئەویش بەو چالاكییانە دەبێت كە زانكۆ دەیكات.\n* تاچەند زانكۆی سەڵاحەدین سوودی لە و لێكگەشتنانە وەرگرتووە كەلەنێوان زانكۆكەو زانكۆكانی جیهان ئیمزا دەكرێت ؟\nدەتوانم بڵێم هیچ زانكۆیەك وەك زانكۆی سەڵاحەدین سوودی لێوەرنەگرتووە لەبەر ئەوەی ئێمە پەیوەندیمان یەكجا زۆرە لەگەڵ زۆربەی زانكۆكان چ لە ئاستی ناو هەرێمی كوردستان و عێراق و وڵاتانی دەروروبەرمان وەك ئێران و توركیا وڵاتە عەرەبییەكان و زانكۆكانی قوبرس و وڵاتانی ئەوروپا بە تایبەتی ئەڵمانیا و وڵاتانی دیكە پەیوەندی بەهێزمان هەیە سودمان زۆر بینیوە ساڵانە چەندەها قوتابی و مامۆستامان دەڕۆن چ بۆ بینینی خول وئەنجامدانی توێژینەوە وقوتابی خوێندنی باڵای وڵاتان دینە ئێرەو هاوكارییان دەكەین.\n* تاكەی زانكۆی سەڵاحەدین بیر لە جۆرێكی تری خوێندن ناكاتەوە كە هاو گونجاو بێت لەگەڵ بازاڕی كار لە هەرێمی كوردستان كە خوێندن چیتر بڕوانامە كەڵەكە كردن نەبێت بە واتایەكی تر قوتابی دوای خوێندنە بازاڕ سوودی لێوەربگرێت؟\nئەوە یەكێكە لەبەرنامەكانی داهاتوومان كە دەبێتە یەكێك لە هەنگاوەكانی سیستەمی خوێندنی باڵا لە زانكۆی سەڵاحەدین ، بتوانین ئەو پسپۆڕییانە پەرە پێبدەین كە پەیوەندی ڕاستەو خۆی بەبازاڕو پەیوەندی ڕاستەوخۆی بە بزنس هەیە ، بۆ نموونە ئەو بەشانە دەكەینەوە كە ڕاستەوخۆ پەیوەندی بە بازاڕ هەیە ئەو بەشانە زیاتر قوتابی خوێندنی باڵای لێوەردەگرین كە پەیوەندی هەبێت بە بازاڕ وەزیاتر گرنگی بەو بەشانەش دەدەین كەلەو بوارەدا پێویستن بۆ نموونە كۆلێژی پەروەردەی بنەڕەتیمان هەیە كە دەردەچن دەبنە مامۆستای بنەڕەتی ئەو كۆلێژە دەرچووەكانیان ڕاهێنان دەكەن لە باخچەو قوتابخانە بنەڕەتییەكان مامۆستاكانیان ساڵانە دەچنە دەرەوەی وڵات خول دەبینن تاوەكو سوود لە زانستی وڵاتانی دەرەوە وەربگرن بۆ ئەوەی كاتێك دەردەچن ڕێنمایی پەروەردەیی پێویستیان هەبێت چ ئەوانەی دەبنە مامۆستای باخچە یان بنەڕەتی یان ئەوانەی پەروەردەی تایبەتن تا ڕێنمایی پێویست بخوێنن لە بواری خۆیان.\n* باسی دەچوون یەكێكە لە بابەتە گەرمەكانی ئەمڕۆ پرسیارەكە ئەوەیە بۆچی مامۆستایانی زانكۆ تا ئێستا ناتوانن ئەم باس كڕین و راپۆرت كڕینە بنەبڕ بكەن و قوتابی چیتر پەنا بۆ كڕینی باسی دەرچوونی ئامادەكراو نەبات یان زانكۆ ئاگاداری ئەو كێشەیە نییە؟\nمن بۆچوونێكی جیاوازترم هەیە لەو بابەتە زانكۆی سەڵاحەدین 85 بەشی هەیە هەربەشەی چوار قۆناغە لەهەر قۆناغێكیش چەند پسپۆڕی و وانە هەیە نزیكەی 3000 پسپۆڕی جیاواز هەیە زۆر زەحمەتە هیچ توانایەك هەبێت لە بازاڕ 3000 ڕاپۆرت و باسی دەرچوونی جیاواز ئامادە بكات و قوتابی بیكڕێت ئەو زەحمەتە بۆیە من بەهیچ شێوەیەك لەگەڵ ئەوە نیم قوتابی سوود لە دەرەوە وەربگرێت بەڵام %100 نییە، دواتر مامۆستا ڕۆڵی هەیە و باش هەست پێدەكات ئەگەر لە دەرەوە هێنابێتی ئەگەر لە هۆڵێك 30 قوتابی هەبێت ئەوا مامۆستا 30 ناونیشانی جیاواز دەداتە قوتابییەكان هەندێ جار دەیكاتە پرسیار نایكاتە ناونیشان وەپەیوەندیداریشە بەوەی كە خوێندوویەتی دواتر هەڵسەنگاندنی ڕاپۆرتەكەش بەفۆڕمی تایبەتە و هەموو لایەنەكان لە خۆ دەگرێت هەم لە لایەنی زانستییەكەو هەم لە لایەنی هونەری ئەوانە هەموو زۆر زەحمەتە لە بازاڕ بكرێت.\n* ئەگەر بزانرێت قوتابییەك ئەم كارەی كردووە چی لەبەرامبەر دەكرێت و ئایا مامۆستاكانیش هۆكار نین بۆ ئەم بابەتە؟\nبزانرێ خۆی و ئەو كەسەی ئەوەی كردووە لێپێچینەوەی لەگەڵ دەكرێت و ڕێنمایی یاسایی لەسەر جێبەجێ دەكرێت ، ئێمە متمانەی تەواومان بە مامۆستایانی خۆمان هەیە هیچ پەیوەندی بەوانەوە نییە مامۆستای زانكۆ لەوە گەورەترە كە خیانەت لەگەڵ قوتابی خۆی بكات.\n* ئەگەر بارودۆخی كۆرۆنا هەر بەم شیچوەیە بێت چ پێشنیازێك هەیە بۆ دەسپێكی نوێی ساڵی خوێندن؟\nلە ئەنجومەنی وەزارەتی خوێندنی باڵا لیژنەیەك پێكهاتووە ئەو لێژنەیە لەو ڕۆژانە دەست بەكار دەبێت بۆ ئەوە ی دراسەی پلانی خوێندنی 2021-2020 بكات لە ئێستاوە ئەو لیژنەیە كاردەكەن و بۆ دانانی پلان لەئەگەری بەردەوامی ئەم بارودۆخە بڕیار دەدەن .\nبابه‌تی پێشوو جیاوازییه‌كی توند ده‌كه‌وێته نێوان یاریزانان و راهێنه‌ری به‌رشلۆنه\nبابه‌تی دواتر له شیرینی خه‌ودا كوڕێك له كه‌ركوك باوكی خۆی ده‌كوژێت


امروز یەک شەممە, 16 ئاب 2020\n1. 7 وڵاتی جیهان بۆ هەڵگرتنی گەمارۆکانی ئێران نامەیەک بە نەتەوە یەکگرتووەکان دەدەن\nجام کوردی: 7 وڵاتی جیهان له نامەیەکدا بۆ ئەمینداری گشتی ڕێکخراوی نەتەوە یەکگرتووەکان به ئامانجی بەرەنگاربوونەوەی باشتری ڤایرۆسی کرۆنا داوای هەڵگرتنی گەمارۆکانی ئەمریکایان له دژی ئێران کردووه. بە پێی ڕاپۆرتی ...\nدروستکراوە لە 27 ئازار 2020\n2. له گه‌ڵ ئه‌مریکا دانوستان ناکه‌ین\nجام کوردی: ڕاوێژکاری ڕێبه‌ری مه‌زنی شۆڕشی ئیسلامی ئێران له وتووێژێکدا جه‌ختیکرده‌وه که ئێران شه‌ڕێکی به‌ربڵاوی له گه‌ڵ ئه‌مریکا ناوێت به‌ڵام دانوستانیش له گه‌ڵ ئه‌م وڵاته واتایه‌کی نییه. به پێی ...\n3. پێکهێنانی حکومه‌تی نوێی عێراق به واتای ده‌سپێکی ده‌رکردنی هێزه‌کانی ئه‌مریکایه\nجام کوردی: سه‌رچاوه‌یه‌کی عێراقی ده‌ڵێت، پێکهێنانی حکومه‌تی نوێ و ته‌واوکردنی پێکهاته‌ی حه‌شدی شه‌عبی به واتای ده‌ستپێکردنی پرۆسه‌ی ده‌رکردنی هێزه‌کانی ئه‌مریکایه له خاکی عێراق. به پێی ڕاپۆرتی جام ...\n4. پیلانگێڕییه‌کی نوێی ئه‌مریکی – عه‌ره‌بی له دژی حکومه‌تی عێراق\nجام کوردی: ئه‌ندامێکی هاوپه‌یمانی فه‌تح ڕایگه‌یاندووه که ئه‌مریکا و ژماره‌یه‌ک له وڵاتانی عه‌ره‌بی ناوچه‌ی که‌نداوی فارس هه‌وڵ ده‌ده‌ن ڕێگری له پێکهێنانی حکومه‌تی نوێی عێراق بکه‌ن. به پێی ڕاپۆرتی ...\n5. ئاسایشی که‌نداوی فارس ده‌بێت له لایه‌ن وڵاتانی ناوچه‌که‌وه دابین بکرێت / ئه‌مریکا هۆکاری سه‌ره‌کی ئاڵۆزییه‌کانه\nجام کوردی: سه‌رۆک کۆماری ئیسلامی ئێران وتی: چاوه‌ڕوان ده‌که‌ین که گه‌لانی ئازادیخوازی جیهان ئیدانه‌ی گه‌مارۆ زاڵمانه‌کانی ئه‌مریکا له دژی گه‌لی ئێران بکه‌ن. به پێی ڕاپۆرتی جام کوردی، حه‌سه‌ن ڕۆحانی ...\n6. ئه‌بو فه‌ده‌ک، فه‌رمانده‌یه‌کی به‌ره‌ی خۆڕاگری له به‌رامبه‌ر داگیرکاری ئه‌مریکییه‌کان\nجام کوردی: ئه‌بو فه‌ده‌ک مه‌حمه‌داوی که وه‌ک جێگری ڕێکخراوی حه‌شدی شه‌عبی ده‌ستنیشان کراوه، له فه‌رمانده‌کانی به‌ره‌ی خۆڕاگرییه له به‌رامبه‌ر داگیرکاری ئه‌مریکا و له گۆڕه‌پانی شه‌ڕی دژ به تیرۆریش ...\n7. باڵیۆزی ئێران له سه‌ر ده‌رکردنی هێزه‌کانی ئه‌مریکا داوایه‌ک له کورد و سوننه‌ی عێراق ده‌کات\n... عێراق و خواستی گه‌لی ئه‌م وڵاته پێک بێت. باڵیۆزی ئێران له درێژه‌ی ئه‌و چاوپێکه‌وتنه‌دا سه‌باره‌ت به پرسی ده‌رکردنی هێزه‌کانی ئه‌مریکاش وتی: کشانه‌وه‌ی هێزه‌کانی ئه‌مریکا له ناوچه‌که له به‌رژه‌وه‌ندی ...\n8. ئه‌مریکا له پاش واژۆکردنی ڕێکه‌وتن له ئه‌فغانستان پاشه‌کشه ده‌کات\nجام کوردی: پاش ئه‌وه‌ی که به‌رپرسانی حکومه‌تی ئه‌فغانستان و ئه‌مریکا هه‌واڵی ئاگربه‌ستێکی 7 ڕۆژه‌یان ڕاگه‌یاند، تاڵیبانیش ڕایگه‌یاندووه که هێزه‌کانی ئه‌مریکا له پاش واژۆکردنی ڕێکه‌وتن له ئه‌فغانستان ...\n9. بڕیاره‌که‌ی FATF هیچ کاریگه‌رییه‌کی له بازرگانی ده‌ره‌کی و سه‌قامگیری بازاڕی دراوی ئێراندا نابێت\n... جام کوردی، عه‌بدولناسر همه‌تی ڕایگه‌یاند: جارێکی دیکه دوژمنایه‌تی ئه‌مریکا و ڕژێمی زایۆنیستی له به‌رامبه‌ر گه‌لی ئێران خۆیی پیشاندایه‌وه، ئه‌م هه‌ڵسووکه‌وته سیاسیه‌ی کۆمه‌ڵه‌ی FATF له هاوینی 2017 ...\n10. هه‌ڵبژاردنه‌کانی ئێران پیشانیدا که ئه‌م ده‌سه‌ڵاته به پاڵپشتی خه‌ڵک به‌رده‌وام ده‌بێت\nجام کوردی: شاره‌زایه‌کی سیاسی ڕایگه‌یاند که هه‌ڵبژاردنه‌کانی ئێران ئه‌وه‌ی پیشاندا که ده‌سه‌ڵاتی کۆماری ئیسلامی ئێران پشت به خه‌ڵک ده‌به‌ستێت و ئه‌وه‌ی ئه‌مریکا ده‌یه‌وێت پێچه‌وانه‌ی ڕووی داوه. به ...\n11. حیزبووڵای لوبنان شه‌هید سولێمانی به ڕزگارکه‌ری ناوچه‌که ناو ده‌بات\n... ئازاد ده‌بێت و بێ گومان بوونی ئه‌مریکییه‌کان له ناوچه‌که به کۆتایی ده‌گات. ئه‌و به‌رپرسه‌ی حیزبووڵا وتی: شه‌هیدان عیماد موغنیه و قاسم سولێمانی ستراتیژی جیهانی و هه‌ژموونی ئه‌مریکایان له ناوچه‌که ...\nدروستکراوە لە 21 شوبات 2020\n12. ڕۆیته‌رز: هه‌ڵبژاردنه‌کان ئێران له به‌رامبه‌ر ئه‌مریکا به‌هێزتر ده‌کات\nجام کوردی: ئاژانسی ڕۆیته‌رز ڕایگه‌یاندووه که هه‌ڵبژاردنه‌کانی په‌رله‌مانی ئێران ئه‌م وڵاته له به‌رامبه‌ر ئه‌مریکا به‌هێزتر ده‌کات. به پێی ڕاپۆرتی جام کوردی، ئاژانسی ڕۆیته‌رز ڕایگه‌یاندووه که سه‌رکه‌وتنی ...\n13. ڕۆڵی ڕژێمی زایۆنیستی له تیرۆری شه‌هید سولێمانی ئاشکرا بوو\nجام کوردی: میدیایه‌کی نزیک له کۆنگرێسی ئه‌مریکا له ڕاپۆرتێکی تایبه‌ت به شێوازی تیرۆری شه‌هید سولێمانی و هاوڕێکانیان، ڕۆڵی ڕژێمی زایۆنیستیی له‌و تاوانه‌دا ئاشکرا کردووه. به پێی ڕاپۆرتی جام کوردی، ...\n14. تورکیا داوای پاتریۆتی له ئه‌مریکا کردووه!\nجام کوردی: ئاژانسی بلۆمبێرگ له سه‌ر زاری به‌رپرسێکی تورکیا ڕایگه‌یاندووه که ئه‌م وڵاته داوای سیسته‌می به‌رگری ئاسمانی پاتریۆتی له ئه‌مریکا کردووه. به پێی ڕاپۆرتی جام کوردی، له گه‌ڵ به‌رزبوونه‌وه‌ی ...\n15. که‌رزای ده‌ڵێت ئه‌مریکا هه‌وڵی لاوازبوونی ئه‌فغانستان ده‌دات\nجام کوردی: سه‌رۆک کۆماری پێشووی ئه‌فغانستان له کۆبوونه‌وه‌ی زاڵمای خه‌لیلزاد و باڵیۆزی ئه‌مریکا له کابول، ڕه‌خنه‌ی له ئه‌نجامی هه‌ڵبژاردنه‌کانی ئه‌فغانستان گرت و وتی که پێویسته ئه‌مریکا به ویست ...\n16. ئێران، سه‌رکه‌وتوو له به‌ڕێوه‌چوونی هه‌ڵبژاردنه‌کان\n... له ئه‌مریکا و دوژمنان وایکردووه ئێمه‌ی ئێرانی ئه‌مجاره له تێکۆشانی هه‌ڵبژاردنه‌کان و بۆ هه‌بوونی داهاتوویه‌کی باشتر هه‌نگاو به‌ره‌و تۆڵه‌سه‌ندنه‌وه‌ی خۆمان بنێین. به‌شداری له هه‌ڵبژاردنه‌کان به ئه‌رکێکی ...\n17. گۆڕانکارییه‌کانی بازاڕی نه‌وت تاوتوێ کرا\n... ڕه‌تکردنه‌وه‌ی گه‌مارۆ زاڵمانه‌کانی ئه‌مریکا، ڕایگه‌یاند که ئێران مافه‌کانی خۆی له بازاڕی جیهانی نه‌وت له هه‌ر کات و به هه‌ر هه‌لومه‌رجێک وه‌رده‌گرێته‌وه. کۆتایی/. ...\n18. ئه‌مریکا هه‌ڕه‌شه له کۆریای باشور ده‌کات، تره‌مپ پاره‌ی ده‌وێت!\nجام کوردی: بۆ یه‌که‌م جار واشنتن به ئاشکرا هه‌ڕه‌شه‌ی له کۆریای باشور وه‌ک هاوپه‌یمانێکی خۆی کردووه که ئه‌گه‌ر تێچووی ئاماده‌بوونی هێزه سه‌ربازییه‌کانی ئه‌مریکا له‌و وڵاته به‌رز نه‌کاته‌وه، ستراتیژی ...\n19. پێویسته ڕۆڵی ئه‌مریکا له ڕۆژهه‌ڵاتی ناوه‌ڕاست که‌م بکرێته‌وه / ئه‌مریکا و ڕووسیا له هه‌ر کوێ بن هۆکاری خوڵقاندنی قه‌یرانه‌کانن\nجام کوردی: مامۆستای زانکۆی ئه‌لابامای باشور جه‌ختیکرده‌وه که وڵاته زلهێزه‌کانی وه‌ک ئه‌مریکا و ڕووسیا له هه‌ر کوێ بن ده‌بنه سه‌رچاوه‌ی خوڵقاندنی کێشه و قه‌یرانه‌کان. وتیشی: ده‌بێت هه‌وڵ بدرێت شوێن ...\n20. مۆرفی وه‌ڵامی تره‌مپ ده‌داته‌وه، سیاسه‌ته‌که‌ت له دژی ئێران شکستی هێناوه


زارا بچووكترین ئافره‌ته به فڕۆكه هه‌موو جیهان ده‌گه‌ڕێت\nبه وێنه و ڤیدیۆ.. بڕیاری داوه به‌ته‌نیا گه‌شت بۆ 5 كیشوه‌ر و 52 وڵاته به فڕۆكه‌یه‌كی بچووك بكات\nKurdistan24 هه‌ولێر 13:31 2021/12/11\nزارا روزه‌رفۆرد به ته‌نیا به‌ده‌وری جیهاندا بگه‌ڕێت\nجیهان بچووكترین فڕۆكه‌وانی ئافره‌ت گه‌شت به ده‌وری جیهان\nزارا روزه‌رفۆرد، ئه‌مڕۆ شه‌ممه (11ی كانوونی یه‌كه‌م/ دیسه‌مبه‌ری 2021) له سیئۆل-ی پایته‌ختی كۆریای باشوور به فڕۆكه بچووكه‌كه‌ی نیشته‌وه، كه له رووسیاوه به‌ڕێكه‌تبوو، ئه‌و كچه گه‌نجه بڕیاری داوه له گه‌شته‌كه‌ی به‌ده‌وری جیهان به‌رده‌وام بێت، كه به نیازه 5 كیشوه‌ر و 52 وڵات بگه‌ڕێت.\nئاژانسی رۆیته‌رز بڵاویكرده‌وه، بچووكترین ئافره‌ت به ته‌نیا له گه‌شته‌كه‌ی به ده‌وری جیهان به‌رده‌وام ده‌بێت، كه ته‌مه‌نی 19 ساڵه، به ره‌چه‌ڵه‌ك به‌ریتانی- به‌لجیكییه، ده‌یه‌وێت مه‌ودای 51 هه‌زار كیلۆمه‌تر ببڕێت، كه یه‌كه‌م گه‌شتی له فڕۆكه‌خانه‌ی "كورتریك" له رۆژئاوای به‌لجیكا له مانگی ئاب/ ئۆگه‌ستسی 2021 ده‌ستپێكردووه.\nزارا له لایه‌ن دایك و باوكییه‌وه له به‌لجیكاوه به‌ڕێده‌كرێت\nزارا دوای ئه‌وه‌ی به فڕۆكه بچووكه‌كه‌ی، كه له جۆری "شارك"ـه، گه‌یشته فڕۆكه‌خانه‌ی "جیمبۆ" له كۆرۆیای باشوور بۆ رۆژنامه‌نووسان ئاشكرای كرد، ماوه‌ی مانگێك له ئالاسكا دواكه‌وتووه، له‌به‌ر ئه‌وه‌ی كه‌شوهه‌وا رێگر بووه، دواتر له رووسیا زۆر ماوه‌ته‌وه، هه‌ر له‌به‌ر ناله‌باری كه‌شوهه‌واوه، پێشتر پێشبینی كردووه گه‌شته‌كه‌ی تا جه‌ژنی سه‌ری ساڵ ته‌واو بكات، روونیشكرده‌وه، "هه‌رچه‌نده ئه‌وه روونادات، به‌ڵام هه‌ر به‌ردوام ده‌بم".\nزارا به فڕۆكه بچووكه‌كه‌ی گه‌شته‌كه‌ی ئه‌نجام ده‌دات\nگوتیشی: "رۆژی دووشه‌ممه به‌ره‌و تایوان به‌ڕێده‌كه‌وم، پێشبینیش ده‌كه‌م تا ناوه‌ڕاستی مانگی كانوونی دووه‌م/ یه‌نایه‌ری ساڵی داهاتوو كۆتایی به‌گه‌شته‌كه‌م بهێنم". ئاماژه‌ی به‌وه‌ش كرد، به‌هۆی رێكاره‌كانی كۆرۆناوه له هه‌ندێك وڵاتدا نه‌یتوانیوه سه‌ردانی ناوچه بچووكان بكات.\nزارا له دایك و باوكێكی فڕۆكه‌وان له دایك بووه، بڕیاری داوه ساڵی داهاتوو بچێته زانكۆ و خه‌ونی ئه‌وه‌ی هه‌یه ببێته كه‌شتیوانێكی ئاسمانی.\nزارا كچی دایك و باوكێكی فڕۆكه‌وانه\nزارا بچووكترین ئافره‌ته كه 5 كیشوه‌ر ببڕێت\nزارا ته‌مه‌نی 19 ساڵه و خه‌ونی ئه‌وه‌ی هه‌یه ببێته كه‌شتیوانێكی ئاسمانی\nزارا فڕۆكه‌كه‌ی له جۆری "شارك"ـه، كه كێشه‌كه‌ی سووكه، ته‌واوی گه‌شته‌كه‌ی به‌و فڕۆكه‌یه ئه‌نجام ده‌دات\nزارای رۆژی دووشه‌ممه‌ی داهاتوو ده‌چێته تایوان


رێکخەری گشتی بزوتنەوەی گۆڕان جەخت دەکاتەوە لەوەی کە بە ئامانجی دروستكردنی سه‌قامگیری و ئه‌نجامدانی چاكسازی ریشه‌یی ئابوری و سیاسی به‌شداریان لە حكومه‌تی هه‌رێمی كوردستانی كردوه، دەشڵێت: سەقامگیری لە بەغدا گرنگە بۆ سەقامگیری هەرێمی کوردستان.\nئەمڕۆ چوارشەممە، عومەر سەید عەلی، رێکخەری گشتی بزوتنەوەی گۆڕان لەگەڵ وەفدێکی نەرویژی بە سەرۆکایەتی کنوت لێن، نوێنەری تایبەتی وەزارەتی دەرەوەی نەرویژ بۆ سوریا و عێراق لە مەکۆی سەرەکی بزوتنەوەی گۆڕان کۆبوەوە.\nله‌كۆبونه‌وه‌كه‌دا کە رێکخەرو ژمارەیەک ئەندامی ژوری پەیوەندییە دیپلۆماسییەکانی بزوتنەوەی گۆڕان ئامادەی بون، باس له ره‌وشی عێراق و هه‌رێمی كوردستان و پەیوەندی لایه‌نه‌كان و حكومه‌تی هه‌رێمی كوردستان کرا و لەوبارەیەوە رێکخەری گشتی گۆڕان وتی :"بزوتنه‌وه‌ی گۆڕان به‌مه‌به‌ستی دروستكردنی سه‌قامگیری و ئاسایش له هه‌رێمی كوردستان و ئه‌نجامدانی چاكسازی ریشه‌یی ئابوری و سیاسی به‌شداری لە کابینەی نۆیەمی حکومەتی هەرێمدا کردوە".\nوتیشی:"ئه‌نجامدانی چاكسازی پێویستییەکی گرنگە و له‌به‌رژه‌وه‌ندی خه‌ڵكی كوردستانه".\nسەبارەت تایبه‌ت به په‌یوه‌ندی لایه‌نه سیاسیه‌كان، عومەر سەید عەلی ئاماژەی بەوەکرد؛ هه‌وڵێك هه‌یه كورد بتوانێت به‌یه‌ك ده‌نگ له به‌غدا قسه‌بكات و رۆڵی هه‌بێت له دروستكردنی سه‌قامگیری و چاره‌سه‌ركردنی ئه‌و قه‌یران و کێشانەی هه‌یه، چونكه سه‌قامگیری له‌به‌غدا گرنگە بۆ سه‌قامگیری هه‌رێمی كوردستان، به‌تایبه‌ت په‌یوه‌ست به بابه‌تی بودجه و موچه.\nرێکخەری گشتی جەختی لەوەکردەوە؛ بزوتنه‌وه‌ی گۆڕان وه‌كو هێزێكی سیاسی مەدەنی، گفتوگۆ و دانوستان بە چارەسەری ناکۆکییەکانی نێوان لایەنە سیاسییەکان دەزانێت.\nلای خۆیانەوە وەفدەکەی وەزارەتی دەرەوەی نەرویژ باسیان لە دواین گۆڕانکارییەکانی عێراق و گفتوگۆکانی نێوان نەرویژ و بەغدا و هەرێمی کوردستان کرد و جەختان کردەوە لەوەی کە کورد هاوبەشێکی گرنگی شەڕی دژ بە داعشە و هاوکارە لە بواری وزە و نەوت و کاری هاوبەشی ئابوری.\nهەروەک ئاماژەیان بەوەکرد کە بەلای ئەوانەوە گرنگە هێزەکانی هاوپەیمانان لە عێراق بمێننەوە، چونکە نەرویژ بەشێکە لەو هاوپەیمانێتییە و جگە لەوەش تائێستا داعش مەترسی هەیە لەسەر ئاسایشی عێراق.


دەربارەی پرۆژەکەی مەلا بەختیار\nئەندامە دڵسۆزەکانی یەکێتی زیاتر جۆشدا،نوستوەکانیشی ڕاچەڵەکاند،زەنگێکی هۆشیارکردنەوەش بوو بۆ ئەنتی یەکێتیەکانی نێو خودی یەکێتی.\nمن لێرەدا نە باسی کەسایەتی مەلا بەختیار دەکەم،نە باس لەو بەرپەچ دانەوانەی دوور لە لۆژیکی زانستیانە دەکەم،کە هیچ هەڵسەنگاندێکی ویژدانیان نیە نەک تەنها بۆ پرۆژەکە، بەڵکو بۆ هەموو هەنگاوە چارەسەریەکانی دۆخی چەق بەستووی یەکێتیو ترسناکی باری سیاسی کورد بەگشتی نیە.\nئەگەر بێتوو ئێمەو ئەو کەسانە کە خۆمان بە ڕۆشنفکرو دڵسۆزی ئێستاو داهاتووی ئەم گەلە خێر نەدیوە بزانین،دەبێ ویژدانمان بکەینە مەحەکی ڕەوشتمان، لە بیرو گوتارو کردارمان، بەبێ ئەم جۆرە بیرکردنەوەو هەڵوێست وەرگرتنە، دەبێ لە هەموو ژیانمان باجی بێ ویژدانیمان بدەین.\nزۆرن ئەوانەی بەگووتەو نوسین دێوخانی ڕخنەو چارەسەرکردنی دۆخەکە، خۆیان بە پەیامبەری دڵسۆزی دەزانن، بەڵام کە دێتە سەر هەڵوێستی کردار وەک بڵقی سەر ئاو لەبەر چاو نامێنن.\nلێرەدا دەبێ ئەو ڕاستیانە بڵێین، کە جێگای داخە لە باشووری کوردستان، بەتایبەتی لەدوای ڕاپەڕینەوە، بەهۆی ئەوەی سەرکردایەتیەکان پیشەی سەرکردایەتیان ئامێتەی کاری بازرگانی و بەرژەوەندیخوازی تایبەتی کرد، دۆخەکەیان گۆڕی بەرەو نەمانی فکرو دڵسۆزی و عەقڵیەتی قۆرخکردنی بازارو گیرفان پڕکردن، ئەم جۆرە کردارانە، نەک تەنها باری ئابووری بنخانی و سەرخانی شێواند، بەڵکو بووە هۆی پوچەڵکردنی دەخلی تاکو لاوازکردنی ڕەوشتی دڵسۆزی تاک بۆ خاک.\nئێستاش ئەوەی لە بەر چاوەو دەبینرێ،دۆخە شێواوەکەی نێو یەکێتی و بێ سەروبەری باری سیاسی هەرێمە، بەشێوەیەک زۆرینەی زۆری جەماوەری بێ ئومێد کردووە لە چارەسەرکردن و داهاتوویەکی ڕۆشن، کۆمەڵانی خەڵکیش دابەش بوونەتە سەر گروپە سەرلێشێواوەکان، ڕۆژ لەدوای ڕۆژیش چارەنوسمان بەرەو کارەسات دەچێ.\nئەی ناکرێ مێژووی ڕابردوو، چارەنوسی داهاتوو، دیلی دەستی قەدەر بکرێ، کەسمان لە ئاست ئەو بەرپرسیاریەدا، خۆمان بە بەرپرس نەزانین و چاوەڕوانی داهاتوویەکی شەرمەزاری بکەین، ئەرکی ڕەوشتیمانە دیواری بێ دەنگی بشکێنین.\nلێرەدا مەلا بەختیار پێش هەمووان، پێشەنگی و دەستپێشخەری خۆی کرد، پرۆژەی خۆی ڕاگەیاند، خۆزگە دەیان کەسی دیکەش دڵسۆزانە پرۆژە چارەسەری خۆیان بۆێرانەو بخەنە بەردەست بۆ چارەسەر.\nپرۆژە پێشنیازە،بێ کەمو کورتی نیە، بەداخەوە بۆ کەسانێک کە خۆیان بە عەیار ۲٤ی ڕۆشنفکرو دڵسۆز دەزانن، بەڵام لە ڕاستیدا، ویژدانیان کردۆتە کاڵایەک لە بازاڕی بێ ویژدانیدا هەڕاج کردووە، چاوەڕوانن کام چاوچنۆکی ڕەوشت نزم، دژ بەم کەس و ئەو کەسایەتی بەهای بێ ویژدانیان زیاد بکا، ئەگەر نا، بۆ ڕخنەکانیان بە دڵسۆزی و زانستی ئاراستەی پرۆژەکەی مەلا بەختیار ناکەن بۆ جوانترو بەهێزکردنی ناکەن، بۆ ئەوەی بتوانرێ کۆ دەنگیەک لەسەر لایەنە باشەکانی دروست بکرێ و چارێک لەم دۆخە مەترسیدارە بکرێت.\nلێرەدا بە پێویستی دەزانم، چەندپرسیارێکی ئاسان و ئاسایی لە هەڤاڵانی دڵسۆزی یەکێتی و هەموو تاکێکی غەمخۆر بکەم، دوور لە ڕقوو قینە.\nیەکەم..بۆ هەڤاڵانی یەکێتی.\nبە ویژدانتان وڵام بدەنەوە،کێ بوو تەرازووی هێزی ٥۰ بە ٥۰ ی نێوان یەکێتی و پارتی گەیاندە ئەو ئاستە کە یەکێتی ببتە هێزی سێیەم..؟\nدووەم..کێ بوو ئەو کەسەی لە پێناو بەرژەوەندی تایبەتی خۆی، پشتی لە گۆڕەکەی مام کردو سوکایەتی دوونیای بە یەکێتی کرد..؟ ئەندامانی خوارەوە بوون یان ئەوانەی دەسەڵاتیان لەدوای دەسەڵاتی مام بوو..؟\nسێیەم..کەسێک لەئاستی باڵای ناویەکێتی هەبووە هەندەی مەلا بەختیار پانتایی ڕاگەیاندنەکانی دۆست و دووژمنی پڕکردبێتەوە بەنوسین و چاوپێکەوتن،لە پێناوی چاکردنەوەو ڕێکخستنەوەی نێو ماڵی یەکێتی و کورد، یان کەسێک هەبووە پرۆژە ئاسایەکی پرۆژەکەی مەلا بەختیاری نوسیبێ یان بنوسێ..؟\nنهێنی هەڵکوتانە سەر باڵیۆزخانەی ئەمریکا لە بەغداد


مه‌ڵبه‌ندی سلێمانی كۆمه‌ڵ؛ به‌یاننامه‌یه‌ك به‌بۆنه‌ی ساڵیادی راپه‌ڕینی سلێمانی بڵاوده‌كاته‌وه\nمه‌ڵبه‌ندی سلێمانی، كۆمه‌ڵی ئیسلامی كوردستان له ساڵیادی راپه‌رینی خه‌ڵكی شاری سلێمانی له 7ـی ئازاری 1991ـدا، دژی دام‌و ده‌زگاكانی رژێمی به‌عس؛ به‌یاننامه‌یه‌ك بڵاوده‌كاته‌وه‌و رایده‌گه‌یه‌نێت " ٢٨ ساڵ دوای ئەو شاکارە مەزنە کە ڕاپەڕینی سلێمانی ئەڵقەیەکێتی، دەسەڵاتی سیاسیی هێشتا دەیەوێ بە عەقڵیەتی سەردەمی شاخ وڵات بەڕێوەببات، هەربۆیە سیستمێکی دەسەڵاتدارێتی دواکەوتووی وای دروستکردووە، کە جگە لە خۆیان و بنەماڵە سیاسییەکانیان، بۆتە نەهامەتی و نەگبەتی بۆ خەڵکی کوردستان".\nله‌به‌یاننامه‌كه‌شدا هاتووه، لەمیادە مەزنەدا درود بۆ گیانی شەهیدانی گەلەکەمان بە تایبەتیش ئەو ڕۆڵە دیندار و خواناسانەی لە ڕیزی هێزەکانی ڕابوونی ئیسلامیی کە لە ڕاپەڕیندا ڕۆڵی گەورەو گرنگیان هەبوو و ئەم ئازادییەی ئێستاشمان، بەرهەمی ئەو بەرخودان و گیانبازییەی ئەو جوامێرانە و هاوڕێکانیانە.\nلەڕۆژێکی وەک ئەمڕۆدا و لەبەرەبەیانێکی زوودا، خەڵکی سلێمانیی هەڵیانکوتایە سەر دەزگا داپڵۆسێنەرەکانی بەعس و تەوقی کۆیلایەتی و زنجیری زیندانەکان و کەلەپچەی ئازادیخوازانیان شکاند.\n٢٨ ساڵ دوای ئەو شاکارە مەزنە کە ڕاپەڕینی سلێمانی ئەڵقەیەکێتی، دەسەڵاتی سیاسیی هێشتا دەیەوێ بە عەقڵیەتی سەردەمی شاخ وڵات بەڕێوەببات، هەربۆیە سیستمێکی دەسەڵاتدارێتی دواکەوتووی وای دروستکردووە، کە جگە لە خۆیان و بنەماڵە سیاسییەکانیان، بۆتە نەهامەتی و نەگبەتی بۆ خەڵکی کوردستان.\nدوای زیاتر لە چارەکە سەدەیەک لە ڕاپەڕین و ڕاماڵینی بەعسییەکان، دەسەڵاتی سیاسیی هەرێمی کوردستان شکۆی تاکی کوردی هێندە لاواز و بێئیرادە کردووە کە هەموو خەون و داوایەکی بۆتە وەرگرتنی نیو موچەکەی لەکاتی خۆیدا.\nخەڵکی کوردستان ڕاپەڕینی نەکرد تا دیکتاتۆر و ستەمکارێکی عەرەب بگۆڕێ بە دەیان ستەمکار و لەشکرێک پیسخۆری کورد کە سەرەڕای تاڵان و فەرهودی سامانی گشتیی، ژیانیان لە خەڵکە ڕەسەنەکەی کردۆتە دۆزەخ و دۆخێکیان خوڵقاندووە کە موچەی جاش و مستەشارێکی بەعس لە موچەی ئەو پێشمەرگە شەهیدە زیاترە کە گیانی خۆی کردە قوربانی ئازادی بۆ گەلەکەی.\nلەمیادە مەزنەدا درود بۆ گیانی شەهیدانی گەلەکەمان بە تایبەتیش ئەو ڕۆڵە دیندار و خواناسانەی لە ڕیزی هێزەکانی ڕابوونی ئیسلامیی کە لە ڕاپەڕیندا ڕۆڵی گەورەو گرنگیان هەبوو و ئەم ئازادییەی ئێستاشمان، بەرهەمی ئەو بەرخودان و گیانبازییەی ئەو جوامێرانە و هاوڕێکانیانە.\n٧ ی ئازارـی ٢٠١٩


News from yariga.net - یاریگانێت | یاریگانێت : نوێترین هه‌واڵ و پێشهاتی وه‌رزشی ، وێنه و ڤیدیۆ و زانیا...\nYariga - yariga.net - یاریگانێت\nشەممەی داهاتوو تیروپشكی خولەكانی وەرزی نوێی تۆپی پێی كوردستان دێتە ئەنجامدان\t13 Aug 2013 | 03:29 pm\nیەكێتیی تۆپی پێی كوردستان بڕیاری دا رۆژی شەممەی داهاتوو لە مەراسیمێكدا تیروپشكی خولەكانی وەرزی نوێی تۆپی پێی كوردستان 2013-2014 ئەنجام بدات. مەراسیمەكە لە هۆڵی كۆنگرەی رۆژنامەوانی یانەی هەولێر لە نێو ...\nئەمرۆکە پاڵاوتنەكانی گەیشتن بە خولی نایابی تازەپێگەیشتووانی كوردستان دەست پێدەكات\t13 Aug 2013 | 03:23 pm\nیەكێتیی تۆپی پێی كوردستان رایگەیاند سبەی سێشەممە یارییەكانی پاڵاوتنی گەیشتن بە خولی تازەپێگەیشتووانی یانەكانی كوردستان دەستپێدەكات و خشتەی تەواوی یارییەكانیش راگەیاندرا. رۆژی دووشەممە یەكێتیی تۆپی پێی...\nیه‌کێتی تۆپی پێی عێراق بڕیاریدا یارییه‌کانی سێ هه‌فته‌ی کۆتایی له یه‌ک کاتدا ئه‌نجام بدرێت\t13 Aug 2013 | 02:56 pm\nیاریگا – لیژنه‌ی پێشبڕکێکان له یه‌کێتی تۆپی پێی عێراق بڕیاری دا به هاوکات کردنی ئه‌نجامدانی سه‌رجه‌م یارییه‌کانی داهاتووی خولی بژارده‌ی عێراق و له یه‌ک کاتدا سه‌رجه‌ميان به ڕێوه‌بچێت. له لێدوانێک...\nله له‌نده‌ن به‌ڕیوه‌به‌ری کاره‌کانی ئيتۆ له‌گه‌ڵ مۆرينيۆ کۆبۆته‌وه\t13 Aug 2013 | 01:17 pm\nياريگا – شه‌وی ڕابردوو به‌ڕێوه‌به‌ری کاره‌کانی ياريزانی کاميرۆنی ساموێل ئيتۆ له‌گه‌ڵ جۆزێ مۆرينيۆی ڕاهێنه‌ری يانه‌ی چێڵسی کۆبۆته‌وه . سه‌رچاوه ڕۆژنامه‌وانييه‌کانی ئينگلته‌را ئه‌و هه‌واڵه‌يان پشت ڕاس...\nبه‌فه‌رمی شه‌ماخ بووه ياريزانی کريستاڵ پاڵاس\t13 Aug 2013 | 12:59 pm\nياريگا – به‌شێوه‌يه‌کی فه‌رمی ياريزانی يانه‌ی ئارسيناڵی ئينگليزی مه‌ڕوان شه‌ماخ په‌يوه‌ندی کرد به‌يانه‌ی کريستاڵ پاڵاسی ئينگليزييه‌وه . له‌سه‌ر پێگه‌ی تايبه‌تی خۆيان يانه‌ی کريستاڵ پاڵاس بڵاويان کرده...\nمیلان ركابه‌ری لیڤه‌رپول ده‌كات له‌پێناو ساخۆ\t13 Aug 2013 | 02:30 am\nیاریگا- یانه‌ی ئه‌ی سی میلانی ئیتاڵی هاته ناوكێبركێی به‌ده‌ست هێنانی به‌رگریكاری نێوده‌وڵه‌تی فه‌ره‌نسی و یانه‌ی پاریس سان جێرمان مامادۆ ساخۆ له‌ماوه‌ی گواستنه‌وه‌ی هاوینه‌ی ئێستا. به‌پێی بڵاوكراوه‌ی...\nگرێبه‌سته‌كه‌ی بارسا له پێناو ئه‌گێر ره‌تكرایه‌وه\t13 Aug 2013 | 02:12 am\nیاریگا- یانه‌ی لیڤه‌رپولی ئینگلیزی گرێبه‌سته‌كه‌ی یانه‌ی بارسێلۆنای ره‌تكرده‌وه له پێناو گرێبه‌ست كردن له‌گه‌ڵ به‌رگریكاری دانیماركی دانیێل ئه‌گێر له‌ماوه‌ی گواستنه‌وه‌ی ئه‌م وه‌رزه‌دا. رۆژنامه‌ی ده...\nپیترۆڤیچ : نەشئەت ئەكرەم شەرمەزاری كردم\t13 Aug 2013 | 01:55 am\nڤلادیمێر پیترۆڤیچی سڕبی و ڕاهێنەری هەڵبژاردەی تۆپی پێی عێراق پێش ئەنجامدانی یاری دۆستانەی عێراق لەبەرامبەر هەڵبژاردەی چیللی كە وابڕیارە رۆژی چوار شەممە لە دانیمارك بەرێوە بچێت گووتی ” هیوادار بووم كە ...\nمان یونایتدیش به‌یڵی ده‌وێت\t13 Aug 2013 | 12:45 am\nیاریگا – سه‌ر له‌به‌یانی ئه‌مڕۆ چه‌ند ڕۆژنامه‌یه‌كی ئینگلیزی ئه‌وه‌یان بڵاوكرده‌وه كه یانه‌ی مان یونایتد شانبه‌شانی یانه‌ی شاهانه له ململانێدایه بۆ به‌ده‌ست هێنانی تواناكانی گاریس به‌یڵی باشترین ...\nهه‌ڵبژارده‌ی عێراق سبه‌ی ڕووده‌کاته دانیمارک ، سێ یاریزانی کورد له پێکهاته‌که‌دا هه‌ن\t12 Aug 2013 | 11:42 pm\nیاریگا – که‌مێک له‌مه‌و پێش و کاتژمێر ۸ی شه‌و به کاتی به‌غداد ستافی هه‌ڵبژارده‌ی عێراق دوای وه‌رگرتنی ڤیزا له کۆنسۆڵخانه‌ی دانیمارک له ئه‌نقه‌ره پایته‌ختی وڵاتی تورکیا به‌جێهێشت پاشان ڕویان کرده ش...\nyariga, yariga.net, yariga sport, yariga net, billionaire travie mccoy, www.yariga.net, www.yariga.com, hawala kwrdeakan, yariganet, yarega.net


دهۆك: چەند كەسێك بۆجاری دوەم توشی كۆرۆنا دەبنەوە – شکۆی کوردستان\nدەستپێک/کوردستانی/دهۆك: چەند كەسێك بۆجاری دوەم توشی كۆرۆنا دەبنەوە\nدهۆك: چەند كەسێك بۆجاری دوەم توشی كۆرۆنا دەبنەوە\n5 کەمتر لە خولەکێک\nڤایرۆسی کۆرۆنا لە شاری دهۆک لە زیادبووندایە ئەمەش بۆتە مەترسی لە ناو خەڵکیدا.\nوەزیری تەندروستی هەرێمی کوردستان دکتۆر سامان بەرزنجی لە دواین سەردانیدا بۆ دهۆک داوای لە نەخۆشخانە تایبەتەکان کرد هاوکاربن بۆ وەرگرتنی توشبوانی کۆڤد-19 چونکە دهۆک زۆرترین ژمارەی توشبووانی هەیە لەسەر ئاستی هەرێمی کوردستان.\nگوتەبێژی بەڕێوەبەرایەتی تەندروستی دهۆک حەمزە عەلی بە دەنگی ئەمەریکای ڕاگەیاند ” هەتا ئێستا 3 کەس بۆ جاری دووهەم توشی ڤایرۆسی کۆرۆنا بوونەتەوە یەکێک لەوانە ڕەوشی باش نییە بەڵام دوانەکەی تر باشن.”\nلەسەر ئاستی فەرمی لە جیهاندا گوتراوە هەتا ئێستا پێنج کەس دووبارە توشی حاڵەتی کۆرۆنا بوونەتەوە یەکێک پیاوێکی ئەمەریکایی بوو کە بەمدواییانە پشتڕاست کرایەوە ئەوانی تریش لە بەلجیکا، هۆڵەندا، هۆنگکۆنگ و ئیکوادۆر بوون. هەرچەندە لێکۆڵینەوەکان لە بارەی دووبارە توشبوونەوەی ڤایرۆسەکە بەردەوامە.\nوەکو پەیامنێرمان لە دهۆک ئاماژەی پێدەکات لە ماوەی 24 کاتژمێری ڕابوردوودا 350 کەس بە تەواوەتی چاکبوونەتەوە بەڵام 230 کەسی تر توشی ڤایرۆسەکە بوون و شەش کەسیش بەهۆی ڤایرۆسەکەوە گیانیان لەدەست داوە هاوکات 25 کەسیش لە ڕەوشێکی خراپی تەندروستیدان.\n[:ckb]هێڤیدار ئەحمەد: ئه‌گه‌ر حكومه‌ت بیه‌وێت داهاتی هه‌مو هه‌رێمی كوردستان كۆبكاتەوە پێویستی به‌شه‌ڕی ناوخۆیه[:]


Sunday, 09.19.2021, 19:48\nساڵی ٢٠٠٥ جەلال تالەبانی لە پێناو پۆستی کارتۆنی سەرۆک کۆماری ئێراق، ویلایەتی موتڵەقەی بنەماڵی بارزانی بە سەر باشوری کوردستان قەبوڵ کرد. باقی بنەماڵەی تاڵەبانی و ڕێبەرانی یەکیەتی وەک سەرانی پارتی دێموکڕاتی بارزانی چونە ناو زەلکاوی گەندەڵی و خیانەت. یەکیەتی لەو کاتەوە لە پوکانەوە و داڕمانی بەردەوام دا بوە.\nئێستا یەکیەتی نیشتمانی لە قەوارەی حیزب دەرچوە و وەک بەرەیێکی ناکۆکی ئابوری و پیسخۆری گوێ لەمستی بارزانی لێهاتوە.\nتەنیا کەسێکی کە گریمانە دەکرا بتوانێ یەکیەتی نیشتمانی پێش ڕاپەڕینی ١٩٩١ زیندوو بکاتەوە، لاهور شێج جەنگی بو. بۆیە بوو بە ئامانجی پیلانەکانی میت و پاراستنی بارزانی.\nلە دوای کارەساتی شەنگال و هێرشی داعش لە مانگی ٩ ی ٢٠١٤ بۆ سەر کۆبانێ، ئەمەریکا لە ناوەراستی مانگی ئۆکتۆبەری ٢٠١٤ بڕیاری دا لەگەڵ حکومەتی ھەرێم بۆ هاوکاری شەنگال و کۆبانی ناوەندێک دورست بکات. بەمەرجێ پارتی تێدا لەم ناوەندە باڵا دەست بێت و بارەگاکەی لە هەولێر لە گەڵ دەزگای جاسوسی میت بێت.\nلاهوری شێخ جەنگی کە بەرپرسی دژە تیرۆری یەکیەتی بوو، توانی ئەو ژوورە لەژێر دەسەلاتی پارتی و دەزگای جاسوسی میت دەربێنێت. ئەمریکاییەکانی ڕازی کرد کە بارەگاکە لە سلێمانی بێت.\nلە ئاکامی بە بێ¬ڕۆڵکرانی پارتی-میت لەم ژوورە دا ، ئەمەریکیەکان باشتر کەوتنە تەنسیق لەگەڵ گەریلا لە شنگال و شەرڤانان لە رۆژئاڤا. رۆڵێکی گەورەیان بینی لە زوو تێکشکاندنی داعش لە شەنگال و کۆبانێ. لەو زەمانەوە پارتی و تورکیا هەستیان بە گەورەیی خەتەری لاهور کرد.\nکۆنگرەی ١٠١٩ی یەکیەتی هیوایەکی بەخشی بە قاعیدە و جەماوەری خوارەوەی کە پانیکەکان پاکسازی بکرێن و لە پاشکۆیەتی پارتی بێتە دەر.\nپاراستنی بارزانی ویستی لاهور شێخ جەنگی تیرۆر بکات. بەڵام لەم کارە ناکام مایەوە. هەر بۆیە مەسعود بارزانی کوڕەکانی مام جەلالی ناچار کرد لە مانگی حەوتی ٢٠٢١ دژی ئامۆزاکەیان(لاهور) کودتا بکەن.\nدەسگای پاراستن لە ٢٠١٤ تا ئێستا سیاسەتی ڕەش‌کردن و تیرۆری کەسایەتی (تررور شخصیتی) لاهوری پەیڕەو کردوە. گشت دەسگاکانی ڕاگەیاندن(تەلێویزیۆن. ڕۆژنامە، گۆڤار و تۆڕە کۆمەڵاتیەکان) و هەمو خێڵی درۆی دیوەخانی بۆ ئەم مەبەستە ئەرکدار کردوە.\nچوار نمونە چەواشەکاری شایەرانی دیوەخانی بارزانی بۆ ڕەش کردنی لاهور شێخ جەنگی:\n١- بە دوای پیلانی ڕیفڕاندۆمی تورکیا و بارزانی، لە شازدەی ئۆکتۆبری ٢٠١٧ ئەرتەش و جەیشی شەعبی هێڕشیان کردە سەر کەرکوک. بە پێی ئەم پیلانە بە دەستوری مەسعود بارزانی شەوێک پێشتر لەشکری پارتی لەم شارە پاشەکشەی کردبو(وەک کارەساتی سێی ئابی ٢٠١٤ی شەنگال)\nسەرانی گەندەڵ و پانیکی یەکیەتی پێشمەرگەکانیان کردنە سوتەمەنی ئەم شەڕە، دوای چوار سەعات بەرگری و کوژران و بریندار بونی زیاتر لە سەد کەس، لاهور پێشی بە تەشەنەکردنی زیاتری کارەساتی کوژرانی بە کۆمەڵی پێشمەرگەی یەکیەتی گرت و پاشەکشەی بە هێزەکە کرد.\nئەم پاشەکشەیە بو بە هۆی هەڵوەشانەوەی پیلانی تورکیا و بارزانی بۆ شەڕی نابەرابەری پێشمەرگە و کوردی کەرکوک لە برانبەر ئێراق و کاول بونی کەرکوک و ئاوارەبونی هەمیشەیی خەڵکی کوردی ئەم شارە.\nدەست‌بەجێ بنەماڵەی بارزانی ئەمریان کرد بە خێڵی درۆ و دەسگا ئیعلامیەکانیان، کە هۆکاری کەوتنی کەکوک و دوایەش نیوەی باشور بخەنە سەر شانی یەکیەتی و بە دیاریکراوی شەخسی لاهور.\nسەیرەکەی لەوەی دابو کە هیچ کەس لە خەڵکانی عەوامی گوێگری ڕووداو و شایەرانی دیوەخانی بارزانی، نەیان پرسی ئەرێ لە ١٦ی ئۆکتۆبری ٢٠١٧ ئەو کاتەی لەشکری یەکیەتی پاشەکشەی کرد، لەشکری پارتی لە کوێ بون؟ بۆچی یەک چەکداری پارتی لە کەکوک بریندار نەبوە؟\nگوێگرانی خێڵی درۆ نەیان‌پرسی لەم ٥١٪ی خاکی باشور کە داگیر کرا؛ خۆ نیوەی لە ژێر حوکمی بارزانی دابو. ئەی بۆچی لەشکری بارزانی لە زوممار و ڕەبیعە تا کەرکوک و مەخمور بێ تەقە هوموی ڕادەستی حەشدی شەعبی و جەیشی ئێراق کرد؟ لە کاتی داگیرکرانی نیوەی خاکی باشوری کوردستان، سی هەزار فیداییەکەی بارزانی لە کوێ بون!؟\nئەم جەماوەرە سێ ساڵ پێشتریش (٢٠١٤) بۆ هەڵاتنی ١٥٠٠٠ پێشمەرگەی بارزانی لە بەرابەر ٥٠٠ چەتەی داعش و ئەنفالکرانی ئیزەدیەکان و محاکمە نەکرانی هیچ فەرماندە و بەرپرسێک سەبارەت بە ڕاکردنی بەپەلە و بێ‌دیفاع هێشتنەوەی خەڵک، پرسیاریان بۆ ساز نەبوبو!\nلەم کاتەوە لە مێشکی جەماوەری عەوام دا، لاهور بۆتە کەرکوک فرۆشی شازدەی ئۆکتۆبر و مەسعود بۆتە قارەمانی سەربەخۆیی!\n٢- دوای بزوتنەوە جەماوەریەکەی دیسامبری ٢٠١٩ شارەکانی ئێران، پاراستنی پارتی سیناریۆیەکیان بۆ عەلی جەوانمەردی و شایەران و بەرماوخۆرانی دیوەخان ساز کرد تا لە سۆسیال مێدیا دا بڵاوی بکەنەوە. وتیان لاهوری شێخ جەنگی بۆ سەرکوتی شۆڕشگێڕانی کورد هێزی دژە تیرۆری یەکەیەتی بۆ هاوکای ئێران ناردۆتە مەریوان.\nزۆر عەقڵ‌شیرین باوەڕیان کرد.\nهەر کەسێکی خاوەن مێشک دەزانی کە دەوڵەتی ئێران نەک کەمی هێزی نیە ، بەڵکە بەشی چەند دەوڵەتی دیکەشی هێزی دژە شۆڕش هەیە. لەم مەیدانە دا ئاستی خودکەفایی تێپەڕاندوە.\n٣-ساڵی ٢٠١٩ کە خۆپیشاندانەکانی جەماوەری ناڕازی ناوەڕاست و باشوری ئێراق تەشەنەی کرد و کوژراوی لێ کەوتەوە. پاراستنی پارتی تۆمەتیان بۆ لاهور ساز کرد و وتیان قەناس بەدەستەکانی دژەتیرۆری لاهور لە ناسریە و نەجەف خەڵک دەکوژن.\n٤- بەهاری ٢٠٢٠ مستەفا سەلیمی مەحکوم بە ئیعدام لە زیندانی سەقز هەڵدێ دوایە دەگیرێتەوە و حوکمەکەی جێبەجێ دەکرێ.\nهەر ئینسانێکی خاوەن هۆش و ویژدان کە ئاگای لە مێژوو بێت، دەزانێ کە ئەرکی کوشتن و ڕادەست کردنەوەی ٩٩٪ی شۆڕشگێڕانی پارچەکانی دیکەی کوردستان، لەم ٦٠ ساڵە دا لە ژێر ئەمری مەلا مستەفا، ئیردیس، مەسعود، نێچیر و مەسرور بارزانی بە ئەنجام گەییشتون.\nچۆنە خێڵی درۆی کوردایەتی دیوەخان، لە کەیسی کوشتن و ڕادەست‌کردنەوەی سەدان شۆڕشگێڕی باکور و ڕۆژهەڵات کەڕ و کوێر و لاڵن؟ بەڵام بۆ ڕەش‌کردنی نەیارانی بنەماڵەی بارزانی پەنا دەبەنە هەر جۆرە سەفسەتە و چەواشەکاریەک؟\nچۆنە مو لە ماستی نەیارانی پارتی دا دەبینن، بڵام شۆرباوی پڕ لە پیسایی دیوەخانی بارزانی بە کوردایەتی ڕەسەن دەرخواردی خۆیان و کەسانی ساویلکە و گەمژەی ناو کۆمەڵگای کوردی دەدەن؟\nخێڵی درۆ کە بۆ بەدەستەوەدانی ئاشکرای شەنگال و ٦٣٠٠ کچ و ژنی ئیزەدی کەڕ و کوێر ببون، بەڵام بۆ کەیسی تەم و مژاوی مستەفا سەلیمی دەستیان دایە دەهۆڵ و زوڕنا. گوێی دونیایان کەڕ کرد کە لاهوری شێخ جەنگی خەیانەت و جەنایەتی کردوە ئەم پەنابەرەی ڕادەستی ئێران کردۆتەوە. گوێگرانی خێڵی درۆ پرسیاریان نەکرد کە بڵێن: "٦٣٠٠ ئافرەتی ئیزەدی بە قەد تاوانبارێکی ئاسایی بایەخیان نەبو؟"\nئەگەر پیلانی دەرکردنی لاهور لە یەکیەتی سەر بگرێ، خەونی شەست ساڵەی بنەماڵەی بارزانی بۆ قۆرغ کردنی تەواوی دەسەڵات و ئاغایەتی بە سەر خەڵکی باشور وەدی دێ.\n- ئەم دەستەواژە لە شێعرەکەی سوارەی ئێلخانی زادە وەرگیراوە:\nئێوه كێن؟ خێڵی درۆ\nگه‌لی ده‌م پڕ له هه‌را\nنیشته‌جێی شاری به گرمه و دووكه‌ڵ\nمیراتگری كام جێ له‌وه‌ڕن؟\nكه‌ی شێری چیان؟\nبه‌رده‌ماو خۆری توڵه و گورگی گه‌ڕن\nزه‌لكه‌یه كۆڕه‌كه‌تان ئێوه زه‌ڵمن\nبه‌سیه‌تی، .... به‌سیه‌تی\nواهات .... وا چوو"\n- خێڵی درۆی پارتی دێموکڕتی بارزانی ئیدعا دەکەن ناوبراو توانیویەتی خۆی بگەیێنێتە پێنجوێن لە باشوری کوردستان و لە لایەن ئاساییشی یەکیەتی ڕادەستی دەوڵەتی ئێران کراوەتەوە.\nئەگەر ڕادەست کرابێتەوە، تاوانێکە وەک دەیان تاوانی بنەماڵەی بارزانی. بە پێی یاسای نێودەوڵەتی کەسانی پەنابەر کە ترسی کوشتنیان لە سەرە، نابێ ڕادەستی ئەم دەوڵەتانە بکرێنەوە کە قانونی ئیعدام تێیدا جێبەجێ دەکرێ. تەنانەت ئەگەر تاوانی جنایەت، کوشتن و چەتەگەریشیان لە سەر بێت.\nلەشکرێک پارێزەری مافی مرۆڤ،کوردپەروەر، شۆڕشگێڕ، پاڵەوان و ئازادئخوازی سەر فەیسبوک کەوتونەتە شوێن عەلی جەوانمەردی بۆ ڕەشکردنی لاهور شێخ جەنگی بە قیمەتی سپی کردنەوەی مێژووی ڕەشی بنەماڵەی بارزانی.\nخەسارناسی بنەماڵەی بارزانی\nنژادپرست‌های تُرک و کُرد، دو لبه یک قیچی علیه همزیستی و همگرایی انسانی بین این دو ملت در نقده


لەبارەی هەڵبژاردنی شارەوانییەکانی تورکیاوە\nوابڕیارە ٣١ی ئازار هەڵبژاردنە شاراوەنییەکانی تورکیا بەڕێوەبچێت. سەرەتا دەبێت بگەڕێینەوە بۆ چەمکی شار! شار چییە؟ شار کێیە؟ دیارە لە یۆنانی کۆندا شار وەک دەوڵەت City-State دەرکەوتووە، دەوڵەت شار یەکێک لە کردەکانی ناوی مەسەلەی هەڵبژاردن بووە، هەڵبژاردن بەمانای ئەوەی شار دەبێت ناسنامە، پەیوەندی، جوڵە، ئاگایی، هێز و تەناهی بۆ بەرهەمبهێنرێت! شار دەبێت گڕوپە کۆمەڵایەتییەکەی ناوی بۆ فەرمان و بەرفەرمانەکان دیزاین بکرێن.\nئەسینا و ئەسپارتا لەوکاتدا وەک شار، وەک یەکە دەرکەوتوون بەڵام دوو میتۆدی جیاواز ناوەوە و دەرەوەی ئەو دوو رووبەرەی وەک شار داڕشتۆتەوە. دەکرێت بۆ تێگەیشتن لە دەوڵەت شار و شێوازی کاکردن و جوڵەکانی بگەڕێینەوە بۆ کتێبی "مێژووی جەنگەکانی پیلۆپۆنیزیای سیوسایدید".\nدەکرێت بڵێین شار کاراکتەرە، لەرێگەی ناسنامە و جیۆپۆلەتیک و جوگرافیاکەیەوە خۆی دەناسێنێت، ماناکانی خۆی دەگۆڕێت! هەڵبژاردنی شارەوانی لە تورکیا هەم پڕۆسەیەکی ئاڵۆزە و هەمیش پڕ سەرکێشی و چارەنووسسازە. لێرە ئاڵۆز مەبەست لێی پەیوەندی نێوان مۆدێرنە و شارە! دیارە مۆدێرنە لە تورکیا زووتر لەدایک بووە لەچاو وڵاتانی تری ناوچەکە.\nئیمپڕاتۆری عوسمانی لە سەرەتەکانی سەدەی نۆزدەهەمدا دەیەوێت شار و رووبەرەکانی نێو جەستەی لەسەر مۆدێڵی مۆدێرنەی ئەوڕوپی دابڕێژێتەوە! هەندەسەی شار لە گواستنەوە، قوتابخانە، بەندیخانە، مەسەلەی موڵکداری، دادگا، سوپا، بازاڕ و پرد و رووبەرە گشتییەکان تێکەڵ بە مۆدێرنەی ئەوڕوپی بکات! دیارە شار لە ئەوڕوپا زیاتر لەگەڵ شۆڕشی پیشەسازی لە پەیوەندیدابووە، شار پڕبووە لە کارخانە و کرێکار و بەندەر و یەکێتییە پیشەییەکان!\nبەڵام بۆ تورکیا شار لەوکاتدا مانایەکی تری دەدا، دیارە دەوڵەتی عوسمانی زیاتر مەبەستی بوو لەڕێگەی شارەوە تەمەنی ئیمپڕاتۆر و سولتان درێژبکاتەوە.\nلەدوای دروستبوونی دەوڵەتی تورکیای هاوچەرخ "شار" لە تورکیا هەم ئەرک و هەمیش ماناکانی دەگۆڕێت! دیارە یەکێک لە ئەرکەکان مەسەلەی دابەشکردنی شار و شارەوانی و چۆنیەتی بەرهەمهێنانەوەیەتی.\nلەدونیای مۆدێرنەدا هاوڵاتی لە شاردا ئامادەیی هەیە بۆ ئەوەی بژی، باشتر چێژ وەربگرێت، زیاتر دەستیبگات بە سەرچاوەکانی ستاتیکا و مۆدیلەکانی بەختەوەربوون. ئەمڕۆ لەشارە گەورەکانی تورکیادا بەتایبەت (ئەستەنبۆڵ، ئەنکەرە و ئیزمیڕ) ئەم ناسنامەیە دەبینرێت.\nبەتایبەت لە مەسەلەی گواستنەوە و شەمەندەفەر و سەرچاوەکانی خێرایی و رێگاوبان! دیارە ئەم خواستەی خەڵک لە تورکیا/ئەستەنبۆڵ بەگشتی پەیوەندی بەوەوە هەیە کە زوو بگەن بە بازاڕ تا زوو داهات و بەشە کرێی ڕۆژانەیان بەربکەوێ.\nلەئەدەبیاتی سیاسی تورکیدا وتەیەک هەیە دەڵێت "ئەوەی لە ئەستەنبۆڵ هەڵبژاردن بباتەوە، لەهەموو تورکیا دەیباتەوە." دیارە ئەردۆگان دەیەوێت لەم هەڵبژاردنەدا ئەوە بەبیر ئەستەنبۆڵییەکان بهێنێتەوە کە پێشتر وەک والی چی بۆ ئەو شارە کردووە! چۆن ئەستەنبۆڵی کردووە بە پانتاییەکی زیندوو، قسەکەر، پڕ پارە و پڕ لە سەرچاوەکانی ژیان.\nدیارە ئەردۆگان لەم هەڵبژاردنەدا بەلایەنی کەمەوە دەیەوێت بڵێت مۆدێڵی ئەستنەبۆڵ وەک شار و حکومڕانی بۆ پارچەکانی تری نێو جەستەی تورکیا دەگوازمەوە. لەڕاستیشدا ئەستەنبۆڵ جوان و سەرنجڕاکێشە! ئەدەبیات و رۆمانەکانی (ئۆرهان پاموک) یش نەبێت ئەستەنبۆڵ هەر جوان دەردەکەوێت بەڵام مەرج نییە ئەو جوانی و ستاتیکایەی ئەستەنبۆڵ بتوانرێت لە شوێنی تر، پانتایی تر و جوگرافیاکانی تری تورکیا بەرهەمبهێنرێت.


ئه‌حمه‌د خه‌لیل به توندی وه‌ڵامی درایه‌وه\nدوای ئه‌وه‌ی ئه‌حمه‌د خه‌لیل ناوی خاوه‌نی تێكستی یه‌كێك له گۆرانییه‌كانی بیر چووه‌وه، خاوه‌نه‌كه‌ی تووڕه كرد و وه‌ڵامێكی توندی دایه‌وه.\nله پرۆگرامی شارا كه هه‌ر هه‌فته و گۆرانیبێژێك بانگهێشت ده‌كرێت، ئه‌حمه‌د خه‌لیل یه‌كێك له میوانه‌كان بوو، له درێژه‌ی به‌رنامه‌كه‌دا شارای پێشكه‌شكار باسی گۆرانیی "به چاو پرسیار مه‌كه"ی لێ كرد، ئه‌ویش له وه‌ڵامدا ته‌نیا ناوی ئاوازدانه‌ره‌كه‌ی بیر بوو، دوای دوودڵییه‌ك له ناوی خاوه‌نی تێكسته‌كه، ناوێكی هه‌ڵه‌ی گوت.\n. لەدڵیشەوە پێم ناخۆشە کە ئەم پەیامە بڵاو ئەکەمەوە بەڵام تۆ چ هونەرمەندێکی کە تێکستی کەسێک ئەکەی بە گۆرانی کە دڵنیانیت لەناوەکەی, بیرت ماوە چەند پاڕایتەوە بۆ وەرگرتنی ئەو تێکستە ؟؟؟ ئێستاش ئەڵێی پێم وایە حەمیدە نا نا ئەولاترە گیان ..\nA post shared by hemin hamid (@heminhamid) on Feb 28, 2018 at 11:25am PST\nهێمن حامید كه خاوه‌نی ئه‌و تێكسته‌یه، له تۆڕی كۆمه‌ڵایه‌تی ئینستاگرام و فه‌یسبووك وه‌ڵامێكی توندی دایه‌وه و گوتی، "بیرت ماوه چه‌ند بۆ وه‌رگرتنی ئه‌و تێكسته پاڕایته‌وه؟".\nئه‌م وه‌ڵامه‌ی هێمن حامید له تۆڕه كۆمه‌ڵایه‌تییه‌كان ده‌نگی دایه‌وه و ئه‌حمه‌د خه‌لیل به بێ وه‌فایی به‌رانبه‌ر ئه‌و كه‌سانه‌ی ئیشیان له‌گه‌ڵ ده‌كات ناو برا، چونكه ئاشكرایه كه هه‌ر كه‌س كاری هونه‌ری یان هه‌ر جۆرێكی تر له‌گه‌ڵ كه‌سێك ده‌كات، پێویسته به‌رهه‌مه‌كه‌ی بپارێزێت و له هه‌موو شوێنێك ناوی خاوه‌نه‌كه‌ی به پارێزراوی بهێنێت.\nئه‌حمه‌د خه‌لیل گۆرانیبێژێكی دیاری ئێسته‌یه، خاوه‌نی چه‌ندان كلیپ و گۆرانییه، به‌شداری له چه‌ند كۆنسێرتێكی كوردستان و ده‌ره‌وه‌دا كردووه، به یه‌كێك له ده‌نگه پڕگوێگره‌كانی ئێسته له‌لایه‌ن گه‌نجانه‌وه داده‌نرێت.\nئه‌م بابه‌ته 18172 جار خوێنراوه‌ته‌وه\nکەمال گەنجی به‌بۆنه‌ى نەورۆز به‌رهه‌مه‌كه‌ى بڵاو كرده‌وه


پیاوەکانی ژیانم … رێگا رووف – Denegkan\nپیاوەکانی ژیانم … رێگا رووف\nbydengekan\tMarch 11, 2013\tئەدەب\nباوکم؛ ئەو پیاوەی کە دەیویست خۆشەویستی خۆی دەربڕی پێی ئەوتم “کچ ھەبێت ئەمەیە”، پیاوێک پر لە ئەتەکێتی ژیان، ھەڵسوکەوت، قسەکردن.. ئەم پیاوە بێ ئەندازە گوێڕایەڵی کلتورو پارێزەری شەرەفی ژن بوو.\nبراکانم؛ ھەندیکیان تەواو میھرەبان و باوەڕیان بە ئاڵوگۆڕ ھەیە و ھەندێکیشیان دڵرەق و پاسەوانی شەرەف و ھەمان ڕێچکەی باوکمیان گرتووە.\nئەو پیاوانەی بەشێوازی جیاواز لەگەڵیان ژیاوم؛ ھەندیکیان ترادیسیۆنی و وەک ھەر پیاوێکی تری ئاسایی، ھەندیکی تریشیان ڕق ئەستوور بەرامبەر بە کلتوری پیاوسالاری.. ھەندێکیان عاشق و پر لەخۆشەویستی، ھەندێکیشیان خۆویست و خۆپەرست و بێ سۆز.\nکورەکەم؛ پیاوی ئایندە، لە ئێستاوە لێوان لێوە لە جوانی، میھرەبانی، خۆشەویستی عەشق، ھاوڕێیەتی…\nئای پیاوان ئێوە چەند ڕەنگاوڕەنگن و ھیچ یەکێکتان لەوی تر ناچن.. منی ژنیش لەھەریەکێ لەو ڕەنگانەی ئێوە ڕەنگێکی تایبەت بەخۆم دروست ئەکەم.. ئێوە با ھەریەکە و بەجۆرێک بڕوانن بۆ ژیان، باھەریەکەتان و بەشیوازێک بێنە ناو دڵی من.. بەڵام ئەوە بزانن؛ کە منی ژن تابلۆیەکی تایبەتم و خۆم بە ڕەنگەکانی ئێوە دەنەخشێنم، تا پێکەوە پەلکەزێڕینەیەک نیگار بکەین بۆ ئەم ژیانە.\nPrevious ئه‌مویست … به‌ختیار\nNext شرۆڤه‌ی (مه‌م و زین)ی ئه‌حمه‌دی خانی…2


هەڵمەتێك بۆ دەستگیركردنی خاوەن قومارخانەكانی بەغداد ئەنجام درا\n09.09.2019 08:26 PM\nوەزارەتی ناوخۆی عێراق لە بەیاننامەیەكدا رایگەیاند: ئەمرۆ دووشەممە 9ی ئەیلولی 2019، لە سێ هۆتێلی بەغدا هەڵمەتێك بۆسەر قومارخانەكان ئەنجامدراوە.\nئەو وەزارەتە رایگەیاند كە جێیەجێ كردنی فەرمانی دادوەر بۆ دەستگیركردنی خاوەن قومارخانەكان كە بەتۆمەتی سپی كردنەوەی پارە و رەوانەكردنی بۆ دەرەوەی وڵات دەركراوە دەستی پێكردووە.\nبەپێی ئەو لێكۆڵینەوانەی لەگەڵ 189 كەس كراوە، دەركەوتووە خاوەنی ئەو سێ هۆتێلە دەستیان لە سپی كردنەوەی پارە و بەرتیل دان بە چەند گەورە ئەفسەرێك هەبووە تا رێگەیان پێ بدەن بە شێوەیەكی نایاسایی قومارخانەكانیان بەڕێوەبەرن و بێدەنگیی لێ بكەن.\nوەزارەتی ناوخۆی عێراق ئەوەشی راگەیاندووە لە هەڵمەتەكەی ئەمڕۆدا دەست بەسەر چەند ئامێرێكی رۆڵێت و قوماركردندا گیراوە و لێكۆڵینەوەش لەگەڵ سەرجەم تۆمەتباراندا بەردەوامە بۆ دەستگیركردنی سەرجەم ئەو كەسانەی لە دۆسیەی قومارخانەكاندا تێوەگلاون.


دلێر حسێن پیرۆمەری: کوردستان وەک ناوچەیەکی ئارام. – WtariKurd\n– Posted on 2019-03-05بابەتی: فرە بابەت\nعێراق هەنگاو بەرەو گۆڕانکاری نوێگەر دەنێت، بەتایبەت لەململانێ ئیقلیمی و نێودەوڵەتی، بەتایبەتیتر لەپەیوەندی لەگەڵ دووجەمسەرە زلهێزەکەی جیهان ئەمریکا و ڕووسیاو هێزە ئیقلیمیەکانی ناوچەکە كە ئێران و تورکیان.\nئەوەی لەگۆڕەپانی سیاسی عێراق دەگوزەرێ لەپێشدا چاوەڕوانکراو بوو، چونکە دوای ڕووخانی ڕژێمی بەعس لەلایەن ئەمریکا ئەو وڵاتە بەتەواوەتی سیادەی خۆی لەدەست داوەو هەژمونی ئەمریکی و شیعی زاڵە بەسەر حکومەتە یەک لەدوایی یەکەکانی بەغداد، توركیاش بۆ زامنكردنی ھەژمونی سوننی ھەمیشە لەپیلاندایە.\nئێرانی (شیعی) كەبەنوێنەرایەتی جەمسەری ڕوسیا دەناسرێت ھاوشانی ئەمریكا ھێندە زاڵن بەسەر عێڕاقدا بەجۆڕێک ڕۆڵەکانیش دابەشکراون، تاکە شت ئەو دوو هێزە ناکۆکەی کۆکردۆتەوە ئیدارە دانی بەغدایە بێ ڕەچاوکردنی سیادەو سەروەری عێڕاق و ڕۆڵدان بەعێراقیەکان لەناوەندی بریاری سەربەخۆ، ئەم شێوە مۆنۆپۆڵیە وڵاتەكەی بەسەر چەندین گروپ و تەیاردا دابەش كردووە بەپێی ویست و خواستی دوو زلهێزەکە، ھەموو ئەو حزب و تەیارانەی عێڕاق بەئاراستەی بەرژەوەندیەكانی ئێران و ئەمریکا کار دەکەن، بەڵام ڕەنگە کاریگەرییە ئایینی و مەزهەبیەکان پشکی ئێرانیان لەدابەشکاری بەرژەوەندی زیاتر کردبێ، بەھۆی مەرجەعە شیعیەكان چونكە شیعە مەزھەب زۆرترین پێكھاتەی كۆموڵگەی عێڕاقە.\nدوای گەمارۆدانی لەلایەن ئەمریکاوە ئێران دەیەوێت لەڕێ گروپە دۆستەکانی لەعێراق هەوڵی فشار خستنە سەرئەمریکا بدات بەدەرکردنی یاسایەک لەئەنجومەنی نوێنەران بۆدەرکردنی هێزە بیانیەکان لەعێڕاقدا، بەمەش ئەمریکا گورزێکی کوشندەی بەردەکەوێت، کە ڕەنگە زەرەرمەندترین هێز بێت لەکاتی دەرچونی یاسایەکی وەھا.\nئاستەمە ئەمریکا وا بەئاسانی قبوڵی بڕیاێکی وابکات چونکە ئەمریکا لەجەنگی ڕوخاندنی ڕژێمی سەددام حسێن و شەڕكردن بەرامبەر پاشماوەكانی بەعس و گروپە تیرۆریستیەكان لەعێراق جگە لەقوربانی گیانی خەرجیەكی زەبەلاحی ماددی کەبەسێ ترلیۆن دۆلار دەخەملێندرێ زیانی پێگەیشتوە، بۆیە پێشبینی ناکرێ وابەئاسانی دەست بەرداری عێراق بێت، لەڕووی سیاسیش کاریگەری دەبێت بەسەر ناوەندی بڕیاری ئەمریکاو دەستەڵاتەكانی بەسەر جیھانەوە، قبوڵکردنی ئەم یاسایە لای کاربەدەستانی ئەمریکا بەمەحاڵ دەبینم، چونکە ئەمریکا لەڕێگای عێراقەوە دەتوانێ دەستەڵاتی لەناوچەكەدا ھەبێت و هەژمونی خۆی بەتەواوەتی بەسەر ڕۆژهەڵاتی ناوەراست بسەپێنێت.\nبێگومان ئەمریکا وابەئاسانی دەستەو ئەژنۆ ناوەستێ و هەموو هەوڵێکی خۆی دەدات بۆ ڕێگری کردن لە دەرچواندنی وەها یاسایەک دژی بەرژەوەندییەکانی بێت، بۆ ئەمەش هەموو ئەگەرێک لەبەردەمیدا کراوەیە، هەر لە فشاری سیاسی وئابوری و سەربازیش. وە فشاری هەڵوەشاندنەوەی میلیشیا شیعەکان و دەست واڵاکردنی ئیسرائیل بۆ هێرشی ئاسمانی و تێکدانی سەقامگیری ناوچەکەو نانەوەی پشێوی بەفۆڕمێک هاوشێوەی داعش لەناوچەکەدا.\nلەئەنجامی بێ هێوابونی ئەمریکا لە دەسەڵاتدارانی شیعی و لەڕێگریکردنی بڕیارێکی لەمجۆرە، بەهۆی ستراتیژو جیۆسیاسی هەرێمی کوردستان چاوەڕوان دەکرێ ئەمریکا بەڕەسمی بیکاتە شوێنگرەوەی ناوەڕاست و باشوری عێراق، لەوێوە بەوردی چاودێری سوریا وتوركیا بکات وە لەنزیکەوە چاودێری جموجۆڵەکانی ئێران بكات لەناوچەکەدا.\nهەرچەندە لەحاڵەتی دەرچونی بریارێکی لەوجۆرە لەئەنجومەنی نوێنەرانی عێڕاق پێویستە هەرێمی کوردستان پابەند بێت پێوەی، چونکە بەپێ دەستوری عێراق هەرێمیش دەگرێتەوەو بەمەش ئەرکی کاربەدەستانی هەرێم قوڕس دەبێ لەبڕیاردان، لەنێوان ململانێ گەورەكاندا ئەم ئەركە ئاسان تێناپەڕێت.\nبۆیە ئەو ناوچە ئارامەی ئەمریکا کاری بۆ کردووە، کەلەهەڵبژاردنەکانی عێراق و هەرێم ڕەنگدانەوەی دیارە، هەر لەچاوپۆشیکردنی ئەمریکا لەتەزویرەکان و سەپاندنی هەژمونی حیزبی بەڕێگای ساختەوە و نێوەنگیری هەرێم و بەغدا دوای پڕۆسەی ڕیفراندۆم و ڕووداوەکانی شازدەی ئۆکتۆبەر دەلیلی ئەو ڕاستیەن، تەنانەت پێکهێنانی کابینەی نوێی حکومەتی هەرێمی کوردستان کاریگەری ئەو ناوچە ئارامەی ئەمریکای پێوە دیارە، بۆیە لەم ئان و ساتەدا سەقامگیری هەولێر بەلای ئەمریکیەکان لەسەرووی هەمووشتێکەوەیە، ئەمەش وای لەپارتی کردووە ھەوڵبدات زۆرترین شەریك لەحوكمڕانیدا بۆ خۆی پەیدابكات تاكو بەریەككەوتن ڕوونەدەن، تەبعا ئەم پەیداكردنی دۆست و ھاوبەشیە بۆ كابینەی نۆیەم خواستی ئەمریكای بەدەرەجە یەك لەسەرە.


پێنووسێکی دیکە لە خوێن هەڵکێشرا.\nدوێنێ شەو رۆژنامەنوس " کاوە گەرمیانی" لەبەر دەم ماڵەکەی خۆی لە شاری کەلار درایە بەر دەست ڕێژی گولەو گیانی لەدەستدا، کاوە گەرمیانیش وەک سۆرانی مامە حەمە و عەبدولستار تاهیر و سەردەشت عوسمانی بەسەر هات وچووە ریزی ئەو پێنووسانەی تیرۆر کران. کاوە لە نیو جەنجاڵی حیزبە میلیشیای و مافیاییە کوردییەکاندا کاری رۆژنامەگەریی دەکرد، کە کارەکەی سەخت بوو . بێجگە لەوەی چەندین جار هەرەشەیان لێ کردو داوای یاساییان لەسەر تۆمار کرد ویستیان گەندەڵکاران و مافیاکانی وڵات لە رێگەی یاساوە پاشەکشە بەم رۆژنامەنوسە ئازایە بکەن.\nبەڵام ئەوانەی رقیان لە راستی بوو ئەوانەی بە هەڵماڵینی دزی وگەندەڵیەکانیان نیگەران بوون نەیانتوانی لە دادگا دۆسیەکە بەرنەوە ، بۆیە سەرەنجام بە فیشەک جوابی کاوەیان دایەوە لەخوێنیان هەڵکێشا ، لەم تاوانەشیان دایکی رۆژنامەنووسێکی دیکەیان جەرگ سوتاو کردو وەک دایکی سەردەشت وسۆرانی مامە حەمە ئازیزێکی خۆشەویستیان لەدەستدا.\nتاوانی سەردەشت و سۆران کاوە گەرمیانیش هەرگیز بیر ناکرێن ، ئەمانە بۆ ئازادی وخۆشبەختی مرۆڤەکان پێنووسەکانیان هەڵگرتبوو ، لە رێگەیەکدا گیانیان بەخت کرد کە خەڵکی کوردستان شانازیان پێوە دەکردن ، بەڵام ئەوانەی دوژمنی سۆران و سەردەشت و کاوە بوون هەمیشە ریسوا و ریسوا تر بوون ، کەوتونەتە بەر نەفرەت ونارەزایەتی بەرینی خەڵک.\nکاوە بەداخەوە رۆیشت وخەڵکی ئازادیخوازی کوردستان پێنووسێکی ئازای دیکەشیان لەدەست دا، رۆژنامەنوسانیش پێنووسێکی ئازاو بوێریان لەدەست دا ، کاوە گەرمیانی هەمیشە پێنووسەکەی لەدژی گەندەڵ وستەمکارەکان بوو بۆیە تیرۆریان کرد تیرۆری کاوە تەنها لەبەر ئەوە بوو رووی گەندەڵکاران وستەمکارانی هەڵدەماڵی و دیفاعی لە ئازادی دەکرد.\nدەمێکە کاوە دەسەلاتداران و یاساو بەرپرسەکان وخەڵکی لە هەرەشەی بەڵتەچیەکان ئاگادار کردبوەوە دەمێک بوو کاوە لەلایەن بەڵتەچیەکان ومافیاکانەوە هەرەشەی لێ دەکرێت ، دەمێک بوو تاقمێک هەرەشەیان لەم پێنووسە دەکرد ، کە خۆیان بێجگە لە عەقڵیەتی تفەنگ و شاخاویی هیچی دیکەیان نەدەناسی بۆیە سەرەنجام تیرۆریان کردو دایکی کاوەو براو خوشک وکەس و کاری کاوەیان تووشی خەمیکی گەورە کرد.\nئەوانەی ئێستا کە خەم بۆ کاوە دەخۆن وبەڵێن دوپات دەکەنەوە کە بەردەوام دەبن لە دۆزینەوەی بکوژانی کاوە گەرمیانی بێجگە لە ریاکاری و دوو روویان هیچی دیکە نین بەتایبەتی کاربەدەستانی حکومەت و هیزە ئەمنی و پلە باڵادەستەکانی حیزبەکانی کوردایەتی ، دەبێت لەم خەم خۆرانەی کاوە گەرمیانی بپرسین؟ ئەی کە کاتێک کاوە هەرەشەی لێ کراو داوای یاسایی لەسەر لە هەرەشەچیەکان تۆمار کرد ئەی ئەم پارێزەرانەی یاساو ئەمنی وحکومەتە لە کوێ بوون لەکوێ خەویان لێ کەوتبوو.\nئاسایش و دژە تیرۆر و پۆلیس لەکوێ بوون کە کاتێک بەرپرسەکانی حیزبەکان هەرەشەیان لە کاوە دەکرد ، ئەی سەرۆکایەتی هەرێم لەکوێ بوو ، پەرلەمانی کوردستان لەکوێ بوو ، ئەندام مەکتەبی سیاسی حیزبەکان لەکوێ بوون ، هەموو ئەوانەی دەیانەوێت ئەم نارەزایەتیە لە بەرامبەر تیرۆری کاوە گەرمیانیدا کپ ، بکەنەوە بێجگە لە قسەی پوچ هیچی دیکەیان بەنسیب نابێت.\nیاخود ئەگەر باس لەوە بکەن بڵێن لیژنە پێک دەهێنین بێجگە لە قسەی پوچ هیچی دیکە ناکەن ، کوا ئەو لیژنەنەی بۆ سۆرانی مامە حەمەو سەردەشت عوسمان پێک هێنرا . ئەو لیژەنەی بۆ سەردەشت عوسمان پێک هێنرا سیناریۆی بەرێ خست نەک لیژنەی راستگۆیانەو بێ لایەن.\nئەگەر لە ئاست ئەم تاوانکاریەی کاوە گەرمیانیش بێ دەنگ بین نارەزایەتی دەرنەبڕین و یەخەی بەرپرسانی یەکێتی نەگرین وبەرپرسانی کەلار و دامودەزگا ئاسایشییەکانی ئەو شارە یەخەیان پێ نەگیرێت من دڵنیام ئەم کەیسەش وەک کەیسی سۆران وسەردەشتی لێ دێت ، ئەگەر دەسەلاتدارانی یەکێتی ئەم بکوژانە نەدۆزنەوە بە سزای تاوانەکانیان نەگەیەنن ئەوە هیچ گومانێکی تێدا نیە ئەم تاوانەش دەستی یەکێتی نیشتیمانی کوردستانی تێدایە.\nمن هیچ گومانێکم نیە لەوەی کە سەرانی ئەحزابی کوردایەتی بەتایبەتی هەردو حیزبی دەسەڵاتدار ئەگەر فشاریان نەخرێتە سەر ئەوە بێگومان گوێ بە تیرۆری کاوە گەرمیانی نادەن هیچ باکیان نیە . وە بەپێی زۆرێک لە بەڵگەکان سەرانی یەکێتی نیشتمانی کوردستان دەستیان لەم تاوانەدا هەیە ، چونکە کاوە گەرمیانی لە لایەن چەند بەرپرسێکی یەکێتیەوە هەرەشەی لێ کراوە داوای یاسایشی تۆمار کردوە لەو کەسانەی هەرەشەیان لێ کردوە ، بەڵام لەبەر ئەوەی بەرپرسن یاخود سەر بەحیزبە دەسەڵاتدارەکانن ، بەتایبەتیش یەکێتی نیشتیمانی کوردستان.\nئێستا کاوە گەرمیانی لەنێو ئازیزان و کەسوکارەکەیدا نەما ئێستا هاورێی وهاوپیشەکانی کاوە گەرمیانی خەمێکی قوڵ بەرۆکیانی گرتووە ئێستا رۆژنامەنوسان ونوسەران و ئازادیخوازان ویەکسانیخوازان و رەخنەگران ، چاوەرێن داخۆ کەی سەرەی ئێمەش دێت ، داخۆ کەی ئەم مۆتەکەی مەرگە بەرۆکمان دەگرێ.\nئەگەر لە ئاست ئەم تاوانکاریەش وەک تاوانکاریەکانی سەردەشت وسۆرانەکان هەر ئاوا دەستەوەستان دانیشین سبەینێ سەرەی هەمومان دێت ئەم چەقۆ وەشێن ومافیانە بەرۆکمان دەگرن ئەم عەقڵیەتی چەکەو ئەم مرۆڤکوژانە رۆژێک دێت لە جێگەیەک وەک سۆران وسەردەشت وکاوەکانمان لێ دەکەن.\nبا ئەمجارە دەسەڵاتی کوردی وحیزبەکانی کوردایەتی بەتایبەتیش هەردو دەسەڵاتی یەکێتی نیشتمانی کوردستان وپارتی دیموکراتی کوردستان ریسوا بکەین ، با ئەم جارە نارەزایەتیەکانمان بەهێز بکەین ، رێگە نەدەین کاوە گەرمیانیەکان خوێنیان بە فیرۆ بڕوات و، بکوژەکان بەئازادی بسورێنەوە.\nلێرەوە من لەناخی دڵمەوە پرسەو هاوخەمی خۆم بۆ دایکە جەرگ سوتاوەکەی کاوە گەرمیانی دەردەبڕم و پڕ بەدڵ نیگەرانم و دەستی ئەو دایکە جەرگ سوتاوە بە توندیی دەگوشم و ماچی دەکەم چونکە مرۆڤێکی پەروەردە کردوە هەمومان شانازی پێوە دەکەین، وە ناخی دڵمەوە هاوبەشی خەمی هەموو براو خوشک و، هاوسەری و کەسوکار و رۆژنامەنوسان و پێنووس بەدەستان و رەخنە گران و هاورێی کاوە گەرمیانی دەکەم و لە ناخەوە هاوبەشی خەمتانم، هیوادارم ئەمە دوایین کارەساتی ناخۆشیتان بێ.


مامۆستایه‌ك چه‌كێک بۆ ئامێری میوزیك ده‌گوڕێت\nبەڕێوەبەرایەتی گشتی ئاسایش– هه‌ولێر وه‌ڵامی مه‌حموود سه‌نگاوی ده‌داته‌وه\n2019-09-24 [11:50 AM]\nوه‌ك هێمایه‌ك بۆ ئاشتی و دوور كه‌وتنه‌وه له‌جه‌نگ، ماجد كازم، مامۆستای ئاماده‌یی یه‌كێك له قوتابخانه‌كانی به‌غدای پایته‌خت ،چه‌كی كلاشینكۆف بۆ ئامێریكی میوزیك ده‌گوڕێت و له‌جیاتی ته‌قه‌كردن ده‌نگێكی خۆشی میوزیكی لێوه‌ده‌دردێت.\nله‌مباره‌یه‌وه مامۆستا كازم ده‌ڵێت: دوای كاركردنێكی زۆر توانیم ئه‌م كاره‌بكه‌م، ئامانجیشم له‌و كاره‌دا ئه‌وه‌یه كه بانگه‌وازی ئاشتی بكه‌م،چونكه ساڵانێكه عێراق به‌ده‌ست نه‌هامه‌تییه‌كانی جه‌نگه‌وه ده‌ناڵێنێت.\nهه‌روه‌ها ئاماژه‌ی بۆ ئه‌وه‌ش كرد كه هه‌ر له‌منداڵییه‌وه بایه‌خی به بواری میوزیك داوه و هانی قوتابیانیش ده‌دات كه خۆیان فیری ژه‌نینی ئامێره میوزیكییه‌كان بكه‌ن، چونكه ئامرازێكی گرنگه بۆ به‌ده‌ست هێنانی ئاشتی.\nئەم هەواڵە 6292جار خوێندراوەتەوە


چۆنییه‌تی سڕینه‌وه‌ی هه‌ژماری Gmail به‌شێوه‌یه‌كی هه‌میشه‌یی – کەی ئای تی ئێن\nئینتەرنێت 24, تشرینی یه‌كه‌م 2017\nبێگومان له ئێستادا هه‌ر هه‌ژمارێكی ئیمه‌یڵ وه‌كو به‌شێكی دانه‌بڕاوه له ژیانماندا. وای لێهاتووه له‌سه‌ر ئینته‌رنێت بۆ بچوكترین شت پێویستت به هه‌ژمارێك ده‌بێت بۆیه پێویسته به وریایی مامه‌ڵه له‌گه‌ڵ هه‌ژماری ئیمه‌یڵه‌كه‌ت بكه‌یت به‌ڵام له‌گه‌ڵ ئه‌وه‌شدا بۆی هه‌یه ڕۆژێك له ڕۆژان بگه‌یته ئه‌و ئه‌نجامه‌ی كه پێویسته ئه‌م ئیمه‌یڵه‌ت بسڕیته‌وه و به شێوه‌یه‌كی هه‌میشه‌یی كۆتایی پێ بهێنیت، ئه‌مه سه‌ره‌ڕای ئه‌وه‌ی كه ئه‌نجامدانی ئه‌م كاره بڕیارێكی قورسه و خۆ یه‌كلایی كردنه‌وه‌ی ده‌وێت.\nكه‌واته ئه‌گه‌ر به هه‌ر هۆیه‌ك له هۆیه‌كان ده‌ته‌وێت هه‌ژماری جیمه‌یڵه‌ت به شێوه‌یه‌كی هه‌میشه‌یی بسڕیته‌وه ئه‌وا له‌خواره‌وه له‌گه‌ڵمان به و به چه‌ند هه‌نگاوێك ده‌توانیت هه‌ژماره‌كه‌ت بسڕیته‌وه.\nبه‌ڵام پێش ئه‌وه‌ی ده‌ست بكه‌ین به سڕینه‌وه‌ی ئه‌وه وا باشتره كه پاشه‌كه‌وتێك له ته‌واوی ئیمه‌یڵه‌كه‌ت بگریت به‌م چه‌ند هه‌نگاوه كه‌مه‌ی خواره‌وه:\nله‌كاتی سڕینه‌وه كه له خواره‌وه باسی ده‌كه‌ین كرته له Backup بكه یان كرته له‌م به‌سته‌ره بكه بۆ چوونه ناو پڕۆسه‌ی پاشه‌كه‌وتكردن https://takeout.google.com/settings/takeout\nئێستا جیمه‌یڵ هه‌ڵبژێره بۆ ئه‌وه‌ی پاشه‌كه‌وتی بكات\nكرته له “next” بكه\nجۆری ئه‌رشیف و پاشه‌كه‌وتكردنه‌كه هه‌ڵبژێره كه باوترینیان بریتییه له .zip file delivered via e-mail. كه هه‌ڵده‌ستێت به پاشه‌كه‌وتكردنی ته‌واوی ئیمه‌یڵه‌كانت و ناردنی بۆ ئیمه‌یڵه‌كه‌ت به فایلی زیپ.\nله به‌شی خواره‌وه كرته له “Create archive”\nگووگڵ هه‌ڵده‌ستێت به كۆكردنه‌وه‌ی زانیارییه‌كان و ئه‌رشیف كردنیان\nئه‌گه‌ر بژارده‌ی .zip file delivered via e-mail ـت له هه‌نگاوی ٤ هه‌ڵبژاردووه دڵنیایی بكه‌وه كه ئه‌م فایله‌ی بۆ ئیمه‌یڵه‌كه‌ت هاتووه دایبگریت پێش ئه‌وه‌ی ئیمه‌یڵه‌كه‌ت به هه‌میشه‌یی بسڕیته‌وه.\nهه‌نگاوه‌كانی سڕینه‌وه‌ی هه‌ژمارێكی Gmail\nبچۆ ناو ئیمه‌یڵی جیمه‌یڵه‌كه‌ته‌وه وه‌كو چۆن هه‌میشه ده‌چیته ناویه‌وه. دوای ئه‌وه له به‌شی سه‌ره‌وه، له‌لای ده‌سته‌ڕاسته‌وه كرته له وێنچۆكه‌ی خۆت واته وێنۆچكه‌ی پڕۆفایل بكه و كرته له My Account بكه.\nله په‌نجه‌ی My Accountدا كرته له “Delete your account or services” بكه وه‌كو له‌م وێنه‌یه پێشاندراوه:\nله په‌نجه‌ره‌ی دواتر وه‌ره‌وه خواره‌وه تا ده‌گه‌یته “Delete your account or services” و پاشان كرته له “Delete products” بكه و به ئیمه‌یڵه‌كه‌ت بۆ دواجار بچۆ ژووره‌وه. بێگومان له‌م په‌نجه‌ره‌یه چه‌ند خزمه‌تگوزارییه‌كی تری گووگڵیش هه‌یه ده‌توانیت بیسڕیته‌وه كه جیمه‌یڵ له‌ناویاندایه.\nئێستا كاتی ئه‌وه‌یه كرته له وێنۆچكه‌ی ته‌نه‌كه‌ی سڕینه‌وه بكه‌ی له ته‌نیش جیمه‌یڵ و پاشان كه ئیمه‌یڵێكی تر بنوسه، ئه‌مه بۆ ئه‌وه‌ی كه خزمه‌تگوزارییه‌كانی تر به چالاككراوی بمێننه‌وه. هه‌ركاتێك ئه‌مه‌ت كرد ئه‌وا ڕاسته‌وخۆ ئیمه‌یڵێك بۆ جیمه‌یڵه‌كه‌ت ده‌ڕوات كه ئیمه‌یڵی دوپات كردنه‌وه‌یه و لینكێك واته به‌سته‌رێكی تێدایه و به كرته لێ كردنی ئه‌م په‌نجه‌ره‌یه‌ت دێته به‌رده‌م كه له هه‌نگاوی ٥ ئاماژه‌ی پێدراوه.\nله‌م وێنه‌ی خواره‌وه چه‌ند شتێكی گرنگ ئاماژه‌ی پێكراوه ئه‌ویش ئه‌وه‌یه كه بیرت ده‌خاته‌وه كه ئه‌م ئیمه‌یڵه‌ت وه‌كو ئیمه‌یڵی هێنانه‌وه واته Recovery Email بۆ هه‌ر ئیمه‌یڵ و بانك و شتانێكی گرنگ دانابێت ئه‌وا له دوای سڕینه‌وه‌ی ناتوانیت چیتر بچیته‌وه ناو ئه‌م ئیمه‌یڵه. بۆیه وریابن.\nئێستا كه تۆ بڕیاری كۆتاییت داوه و ڕه‌زامه‌ندیت له‌سه‌ر هه‌موو ئه‌نجامێك له‌دوای سڕینه‌وه‌ی جیمه‌یڵه‌كه‌ت، كه‌واته كرته له‌و چواگۆشه بچوكه بكه و پاشان كرته له دوگمه‌ی Delete Gmail بكه بۆ سڕینه‌وه‌ی یه‌كجاری جیمه‌یڵ.\nبه‌ڵێ ته‌واو! تۆ چیتر ناتوانیت بچیته‌وه ناو جیمه‌یڵه‌كه‌ت و ناوه‌ڕۆكی ئیمه‌یڵه‌كانت. به‌ڵكو ته‌نها ده‌توانیت ده‌ستت بگات به خزمه‌تگوزارییه‌كانی تر له ڕێگه‌ی ئه‌و ئیمه‌یڵه جێگره‌وه‌ی كه له‌هه‌نگاوی ٤ داخڵت كرد.\nدوایین وته‌م ئه‌وه‌یه كه سڕینه‌وه‌ی ئیمه‌یڵ شتێكی هه‌ستیاره به‌تایبه‌تی بۆ ئه‌وانه‌ی له ژیانی خۆیان زۆر گرنگه به‌لایانه‌وه بۆیه كه بڕیاریشت دا بیسڕیته‌وه ئه‌وا جه‌خت له‌وه بكه‌وه كه پێشتر وێنه‌یه‌كت (كۆپییه‌كت) لێ پاشه‌كه‌وت كردبێت.\nتاگەکان delete GMail google How-to جیمه‌یڵ گووگڵ


بایدن سوورە لەسەر بەرزكردنەوەی ژمارەی ساڵانەی كۆچبەرانی وەرگیراو بۆ 125 هەزار\nئیدارەی نوێی ئەمریكا كار بۆ پێشوازیكردن لە 62500 كۆچبەر لەمساڵدا لەسەر خاكی وڵاتەكەی دەكات، دوای ئەوەی ئیدارەی پێشوو ژمارەكی كەمی پێوانەیی كۆچبەرانی تۆماركرد كە گەیشتە تەنها 15 هەزار.\nبەپێی سێ سەرچاوە پێشبینی دەكرێت بەرپرسانی وەزارەتی دەرەوەی ئەمریكا لەم هەفتەیەدا لەگەڵ یاساداڕێژەرانی سەرەكی لە كۆنگرێس كۆببنەوە لەچوارچێوەی وتوێژە فەرمییەكان وەك بەشێكی سەرەكی لە پڕۆسەی دیاریكردنی ئاستی كۆچبەران.\nبەپێی وتەی هەندێك سەرچاوەی ئاگادار لە پلانەكەی بایدن، 22 هەزار كۆچبەر لە ئەفریقا، 13 هەزار لە باشووری ئاسیا، شەش هەزار لە ڕۆژهەڵاتی ئاسیا، پێنج هەزار لە ئەمریكای لاتینی و ناوچەی دەریای كاریبی و، هەزارانی دیكە لە ئەوروپا و ئاسیای ناوەند پەلكێشی وڵاتەكە دەكرێن، سەرەڕای 12500 كۆچبەری دیكە لەو شوێنانەی هێشتا یەكلانەكراونەتەوە.\nبەپێی ئەو نامەیەی بایدن پێشكەشی كۆنگرێس-ی كردووە، ئاشكرایكردووە كە پێویستە پێشوازی لە كۆچبەران بكرێت لە زیاتر لە 12 وڵاتەوە كە دۆخی مرۆیی تیایاندا دژوارە، ئەم هەڵوێستەش بە تەواوی پێچەوانەیە لەگەڵ تێڕوانینی ترەمپ بەرامبەر كۆچبەران كە پێیوابوو هەڕەشەی ئەمنی و بارگرانی ئابوریین.\nلە 4ی ئەم مانگە جۆ بایدن وتی، سوورە لەسەر بەرزكردنەوەی ژمارەی ساڵانەی كۆچبەرانی وەرگیراو بۆ 125 هەزار لە ساڵی دارایی داهاتوودا كە لە 1ی تشرینی یەكەمی 2021 دەستپێدەكات.\nپێشتر قبوڵكردنی داواكاری پەنابەری بە ئاستێكی بەرچاو كەمیكردبوو بەهۆی پەتای ڤایرۆسی كۆرۆنا و ئەو كۆت و بەندانەی ئیدارەی دۆناڵد ترەمپ-ی سەرۆكی پێشوو سەپاندبووی.\nئەمریكا دەستیكردووە بە چاوخشاندنەوە بە بەرنامەی ڤیزای كۆچ تایبەت بەوانەی خزمەتی بەرژەوەندییەكانی ئەمریكایان لە عێراق و ئەفغانستان كردووە.\nپێشتر ئیدارەی ترەمپ چوار هەزار خواستی بۆ كۆچبەرانی عێراقی لە ساڵی 2020دا تەرخانكرد، لەكاتێكدا تەنها 537 داوا لەو ساڵەدا، كە لە 30ی ئەیلولی ساڵی ڕابردوو كۆتایی هات، جێبەجێكرد.\nهەر بەپێی پلانەكە گرفتی كۆچبەرانی ژمارەیەك لە ناوچە و وڵاتانی جیهان لەبەرچاودەگیرێن، لەوانە سوریا، كۆماری كۆنگۆ، موسوڵمانانی رۆهینگا لە میانمار، كەمینەی ئیگۆر لە چین و بەشێك لە چالاكوان و مافناسان لە هۆنگ كۆنگ، هەروەها ئەو كۆچبەرانەی لە (فەنزویلا، گواتیمالا، سلڤادۆر، هندۆراس و نیكاراگوا) ڕوو لە ئەمریكا دەكەن.\nس: ڕۆیتەرز + ئەلحوڕە\nهیندستان دەبێتە خاوەنی سیستمی ئێس-400ی ڕوسی\nشارەزا هیندییەكان لە ڕوسیان، بەمەبەستی ڕاهێنان لەبارەی چۆنییەتی بەكارهێنانی سیستمی ئێس-400، كە بڕیارە وڵاتەكەیان ببێتە خاوەنی. ڤلادیمیر درۆگۆف،…\nلەڕێی سێ فڕۆكەی بێفڕۆكەوانەوە هێرشێك بۆ سەر فڕۆكەخانەی بەغداد ئەنجامدرا و شانەی ڕاگەیاندنی ئەمنی دەڵێت، یەكێكیان خراوەتە خوارەوە.…\nوەزارەتی بەرگریی ئەمریكا ئاشكرایكردووە، بۆ لەمەودوا هەر هێرشێكی فڕۆكە بێفڕۆكەوانەكان لە سێ وڵاتدا كە عێراقیشیان تێدایە، بەبێ ڕەزامەندیی…\nسەرۆكی ئەمریكا دوو ژنی جەنەڕاڵی سوپا بۆ بەرزكردنەوەی پلەیان دەپاڵێوێت، دوای بڵاوبوونەوەی ئەو هەواڵەی دەوترێت پەنتاگۆن ئەو پاڵاوتنەی…


سروە قسەی ناو كۆبوونەوەكانی حزبەكەی لەسەر كەنالێكی راگەیاندن كردووە\n2016-12-08 [10:43 AM]\nنووسینی : سامیە شێروانی\nكاتێك ئەمڕۆ لێدوانەكانی پەرلەمانتار سروە عەبدواحید دەنگدانەوەیەكی زۆری بەدوای خۆی هێناو لەزۆربەی پەیجەكانەوە وەلامدرایەوە من نامەوێت بچمە ناوبابەتەكەوە چونكە سروە خان لە قسەكانیدا چەند هەلەیەكی كرد لەوانە كە كەسووكاری شەهیدان لەپێناوی هەژاری و نەبوونی مووچەدا پەنا بۆ هەموو شتێك دەبەن بەڵام ئەوەی جێگەی سەرنجە دەیان و سەدان ژنی شەهید و دایكی شەهید بەدرێژای شۆرشەكانی كورد بەبێ ئەوەی هیچ هاوكاریی موچەیەك وەربگرن مندالەكانیان بەخێوكردووە، خۆ لەسالانی شەستەكان و حەفتاكان و هەشتاكاندا موچەی شەهیدان نەبووە، بەلام كەسووكاری شەهیدان زۆر سەربەرزانە ژیاون ، ئەوەی من دەمەوێت بیڵم كەسووكاری شەهیدان زۆر لەوە سەربەزترن سەر بۆ موچە دابنەوێنن، ئەو شێرە ژنانە زۆرن كە منداڵەكانیان بەبێ باوك گەورەكرد.\nهەروەها دیوێكی تری قسەكانی لەوەدا خۆی دەبینەوە كەپێویستە پێشمەرگە بچن لە بەغدا موچەكانیان وەربگرن و فەرمان لە حكومەتی ناوەندییەوە وەربگرن وەك سوپای ئێراق چونكە حكومەتی هەرێم شەرعیەتی نیە ،بەلام ئەو خۆی هەفتەی پێشوو دەنگی بەپرۆژەی حەشدی شەعبی دا كە هێزێكی نافەرمیەو فەرمان لە پیاوە ئاینەكانی شیعە وەردەگرێت ، واتا سروە خان لەرووی یاسایشەوە هەڵەی كرد.\nخالێكی تر سروە خان پێشتر بەرلەوەی ببێتە پەرلەمانتار وەك راگەیاندكارێك و چالاكوانێك خۆی ناساندووە نەدەبوو بەو شێوەیە لیدوان لەسەر ئافرەتان بدات.\nبەلام ئەوە سروە لەقسەكانیدا ئاشكرای كرد نیازی راستەقینەی گروپێكە كە ماوەی شەش ساڵە دەیانەوێت بەهەموو شتێك لەشكۆی حكومەتی هەرێم بدەن ، وەك پێشتریش لەسالی 2010دا پەرلەمانتار عەدنان عوسمان پێشمەرگە بەمیلیشا وەسفكرد، ئەمانە هەمووی دوورووی یەك دراون كاتێك دەیانەوێت شكۆی خەباتی نەتەوەیی پشكێنن پەنا بۆ هەموو شتێك دەبەن و چ پێشمەرگەی گیان لەسەردەست بێت یان كەسووكاری سەربەزری شەهیدان بێت ، یان پیرۆزییەكانی نیشتیمان بێت، هەمووی دەكرێتە قوربانی یەك شت ئەویش لێدانی شكۆی حكومەتی هەرێم، ئەمەش رووی راستەقینەی سەركردایەتی گۆرانە، بۆیە دەبێت لەمەدا زۆر ئاسایی لەقسەكانی سروە بگەین چونكە وەك قسەی ناو كۆبوونەوەكانی حزبەكەی لەسەر كەنالێكی راگەیاندن كردووە.\nلەكۆتایدا دەلێم پێویستە حكومەتی هەرێمی كوردستان بەیاسا سزایەكی دیاریكراو بۆ ئەو كەسانە دەربكات كە سووكایەتی بە پێشمەرگەو كەسووكاری شەهیدان دەكەن.\nئەم هەواڵە 21583جار خوێندراوەتەوە


بە فەرمی یاری Close To The Sun لە ئێستادا بەردەستە بۆ بەکارهێنەران – کەی ئای تی ئێن\nئێستا دەتوانیت یاری Close to The Sun تاقیبکەیتەوە لەسەر کۆگای Epic Games بۆ بەکارهێنەرانی کۆمپیوتەر، ئەمەش پاش ئەوە دێت کۆمپانیای Wired Productions هەستا بە بڵاوکردنەوەی ڤیدیۆی ڕاگەیاندنی یاریەکە، Close to The Sun یەکێکە لە چاوەڕوانکراوترین یاریە ترسناکەکانی نیوەی یەکەمی ساڵی 2019 ئەمەش بە هۆکاری ئەوەی خاوەنی گرافیکێکی ناوازەیە و کاردەکات بە بزوێنەری بەناوبانگی Unreal Engine 4.\nهەر لەم بارەیەوە بڕیار بوو یاریەکە لەسەر چەند کۆگایەکی جیاواز بەردەست بکرێت بەڵام ستۆدیۆ و کۆمپانیای بڵاوکەرەوە لە کۆتا ساتەکاندا ڕای خۆیان گۆڕی و بڕیاردرا یاریەکە بە تەنها بەردەست بێت لەسەر کۆگای Epic Games، ئەم بڕیارەش تووڕەبوون و ناڕەزایی یاریکەرانی لێکەوتەوە و ژمارەیەکی زۆریش لە بەکارهێنەران دڵنیایان کردەوە یاریەکە تاقیدەکەنەوە بەڵام جۆرە هاککراوەکەی ئەمەش بە ئامانجی ئەوەی پشتگیری لە کۆگای Epic Games نەکرێت.\nیاری ترسناکی Close to The Sun لە ئێستادا بەردەستە بۆ کڕین لە ڕێگای کۆگای Epic Gamesـەوە بۆ بەکارهێنەرانی کۆمپیوتەر و بە نرخی 30 دۆلار.\nتاگەکان Close to The Sun


مه‌ترسی دزه‌كردنی سه‌دان داعش بۆ عێراق زیاد ده‌كات\nسه‌رۆك وه‌زیرانی عێراق، رایگه‌یاند:” سه‌دان ئه‌ندامی رێكخراوی تیرۆریستی داعش ده‌یانه‌وێت له دێره‌زووری خۆرهه‌ڵاتی سوریاوه دزه بكه‌نه نێو خاكی عێراقه‌وه.\nچه‌كداره‌كانی داعش له چه‌ند هه‌فته‌ی پێشوودا هێرشه‌كانیان بۆ سه‌ر هێزه‌كانی سوریای دیموكرات له‌سه‌ر سنوری سوریا زیادیكردووه، ئه‌وه‌ش وای له گروپه چه‌كداره عێراقییه‌كان كرد شانبه‌شانی سوپا خۆیان تۆكمه بكه‌ن.\nعادل عه‌بدولمه‌هدی سه‌رۆك وه‌زیرانی عێراق وتیشی:” تیرۆریستان هه‌وڵی ئه‌وه ده‌ده‌ن كۆنترۆڵی ئه‌و ناوچانه به‌تایبه‌ت دیوی عێراق بكه‌نه پێشتر له‌ژێر چنگی خۆیان بووه، كه له خۆرهه‌ڵاتی سوریاوه بۆ باكوری عێراق درێژده‌بێته‌وه‌و له ساڵانی 2014-2017 داگیریان كردبوو”.\nعادل عه‌بدولمه‌هدی راشیگه‌یاند:” هێزه عێراقییه‌كان به ئه‌ركی ته‌واوی خۆیان هه‌ڵده‌ستن و هه‌موو هه‌وڵێكی تیرۆریستان له‌بار ده‌به‌ن كه بیانه‌وێت سنوری عێراق ببه‌زێنن”.\nدوای ئه‌و شكسته سه‌ربازییه‌ی كه له ساڵی رابردودا روبه‌ڕووی تیرۆریستانی داعش بۆوه، داعش شێوازی كاره‌كانی خۆی گۆڕیوه بۆ ته‌قینه‌وه‌و هێرشكردنه‌سه‌ر هێزه ئه‌منییه‌كان به تایبه‌تی له هه‌ردوو پارێزگای نه‌ینه‌واو دیاله.\n11/17/2018 1:06:32 AM


ڕاوێژکاری سیاسی و دیبلۆماسی\n- د. موئمین یاسین محەمەدامین زەڵمی، لەدایکبووی ساڵی 1985و خەڵکی گوندیی زەڵم لەی سنوری هەورامان سەر بە پارێزگای هەڵەبجە، دە ساڵ لە ئێران بووە و بە زمانی فارسی خوێندوویەتی، دەرچووی زانکۆی سەلاحەدینە لە بەشی ئینگلیزی، هەڵگری بڕوانامەی ماستەرە لە ئەدەبیاتی ئینگلیزی لە زانکۆی بەنگەلۆری هیندستان. دکتۆرای لە پەروەردەی زمانە بیانییەکان لە زانکۆی ڕۆژهەڵاتی دەریای ناوەڕاست emu لە قوبرسی تورکیا خوێندووە و مامۆستای بەشی ئینگلیزییە لە زانکۆ.\n-لە تەمەنی پانزە ساڵیدا چوەتە ناو کاری رێکخراوەیی، ئەندامی بزووتنەوەی ئیسلامی و دواتر یەکبوونی ئیسلامی و کۆمەڵی ئیسلامی بووە،تا ساڵی 2015 چەندین پۆستی جیاوازی وەرگرتوووە کە دوایینیان ئەندامی ئەنجومەنی ڕاگەیاندنی کۆمەڵی ئیسلامیی بووە.\n- ساڵی 2017 بە سەرۆکایەتی بەرهەم ساڵح هاوپەیمانی بۆ دیموکراسی و دادپەروەری یان دامەزراند و ئەندامی لیژنەی باڵای کۆنگرەی دامەزراندنی هاوپەیمانی بووە و بووەتە بەرپرسی دامەزراوەی گەشەپێدانی مرۆیی و لە هەڵبژاردنی 12ی ئایاری 2018 شدا کاندیدی ئەو قەوارەیە بوو بۆ پەرلەمانی عێراق.\n- لە مانگی 11ی 2018دا بە سەرۆکایەتی ئارام قادر (هاوپەیمانیی نیشتیمانی)یان ڕاگەیاند و بوویە ئەندامی ئەنجومەنی سیاسی هاوپەیمانی.\n- لە دیبلۆماسییەت و پەیوەندی سیاسیدا شارەزایە و هەڵسوڕێنەری تۆڕێکی فراوانی پەیوەندی دیبلۆماسییە لەگەڵ سیاسەتوان و چالاکوانە سیاسییە نێودەوڵەتی و ناوخۆییەکان.\n- ماوەی چەند ساڵێک وەک وەرگێڕی زمانە جیاوازەکان لەگەڵ رێکخراوە نێودەوڵەتیی و ئاژانسە میدیاییەکان کاری کردووە.\n- ڕاهێنەری نێودەوڵەتی بواری دیبلۆماسی و پەروەردە و زمانەوانییە و دەیان سیمینار و ۆرکشۆپی لە ناوخۆ و دەرەوەی وڵات پێشکەش کردووە.\n- زیاتر لە پانزە ساڵە لە بواری رۆژنامەنوسیدا کار دەکات، بە زمانەکانی (ئینگلیزی و عەرەبی و فارسی و کوردی) کاری رۆژنامەوانی ئەنجام داوە و ئەندامی سەندیکاری رۆژنامەنوسانی کوردستانە.\n-سەدان وتار و ڕاپۆرتی هەیە و دوانزەی توێژینەوەی زانستی و چەند کتێبێکی چاپکراوی لە کتێبخانتکاندان، سەرپەرشتی ژمارەیەکی زۆر کەمپینی داکۆکی لە مافی ڕەوای خەڵک و لاوان و قوتابیان، و کەسوکاری شەهیدان و ئەنفالکراوەکان کردووە، لە چەندین گروپ و هەڵمەتی خێرخوازیدا لە ناوخۆ و دەرەوەی وڵات بەشدار بووە.\nئیمەیل: momenzellmi@yahoo.com مۆبایل: 07701210789


قـوربـان... ئـه‌وه قـوربـانـی نـی یه.\nبێژه‌ره‌كه هه‌واڵه‌كه‌ی ئاوا خوێنده‌وه، ئه‌مڕۆ له ڕووداوێكی هاتوچۆدا (5) كه‌س بونه قوربانی... كاتێكیش سایته‌كه‌م كرده‌وه نوسرابوو، به‌هۆی ڕووداوێكی هاتوچۆوه (5) كه‌س بونه قوربانی، به‌یانیش رۆژنامه‌كه وای نوسی: له ڕووداوێكی هاتوچۆدا (5) كه‌س بونه قوربانی...\nدواتر كه شیكاری هه‌واڵه‌كه‌و ده‌قه‌كه ئه‌كه‌یت و سه‌رنج له لێدوانی به‌رپرسه‌كه‌ی هاتوچۆ ئه‌ده‌یت، ڕووداوه‌كه (یه‌ك) كه‌س گیانی له‌ده‌ستداوه و (4) هاوڵاتیه‌كه‌ی تریش بریندار بوون. له ڕاستیا كاتێ هه‌واڵێكی له‌و چه‌شنه له T.V كه به (په‌له – ئێستا – نها...) ئه‌نوسرێ مرۆڤ تووشی دڵه خورپه‌و شۆك ئه‌بێ، له‌خۆڕا نه‌بوو: دایكی یه‌كێ له به‌ركه‌وتوه‌كانی یه‌كێ له ڕووداوێكی هاتوچۆ به خوێندنه‌وه‌ی هه‌واڵێكی له‌و چه‌شنه، توشی جه‌ڵده‌ی دڵا ئه‌بێت و گیانی ئه‌سپێرێ، یاخود زۆرجار كه له شوێنی ڕووداوه‌كانه‌وه په‌یوه‌ندی ئه‌كرێ به كه‌س و كاریانه‌وه و ئه‌ڵێن: هیچ نیه به سوكی برینداربوون، كه‌چی سه‌رنوسه‌ری كه‌ناڵی میدیاكه هه‌واڵه‌كه‌ی به‌قوربانی داڕشتووه، ئه‌بێته ده‌مه بۆڵه گوایه ئێوه ڕاستیمان لێئه‌شارنه‌وه كوڕه‌كه‌مان نه‌ماوه، ئه‌وه‌نیه T.V وائه‌ڵێ، چی ئه‌ڵێ: كوڕه‌كه‌م بۆته قوربانی كوێربم. یاخوا....\nئه‌م هه‌ڵه داڕشتنه‌ی هه‌واڵ، ڕۆژانه، له‌سه‌ر ڕووداوه‌كانی هاتوچۆ له میدیای كوردی دووباره ئه‌بێته‌وه.\nبێگومان له‌ڕووی زمانه‌وانی یه‌وه جیاوازیه‌كی زۆر له‌نێوان وشه‌ی قوربانی و برینداردا هه‌یه، له جه‌ژنی قورباندا كورد، قوربانی ئه‌كات، به‌و مانایه‌ی گیاندارێك ئه‌كوژێ – یا ئه‌وترێ فلان كه‌س بۆ وه‌ڵاته‌كه‌ی خۆی كرده قوربانی، یا له‌ناو ئه‌ده‌بی كلاسیكدا چه‌مكی قوربانی، زۆر ناوی هاتووه، به ده‌لاله‌تی جیاجیا. وه‌لێ كه‌سی قوربانی، خۆبه‌خت كردووه یان گیانی به‌خشیوه... ژیانی خۆی پێشكه‌ش كردووه به‌و به‌هایانه‌ی كه باوه‌ڕی پێیه‌تی...\nگشتگیركردنی بریندارو قوربانی، له‌ناو میدیای كوردیدا، هه‌ڵه‌یه‌كی زه‌قی میدیایی یه‌و پێویسته میدیاكاران ئیستێك بكه‌ن و چیدی ئه‌و هه‌ڵه میدیاییه به‌سه‌ریاندا تێنه‌په‌ڕێت... ڕاستی كه‌نه‌وه قوربانتانبم.


چەند بەساڵاچو لە خانەکاندان لە هەرێم؟\n16:50 سێ شه‌ممه 01 تشرینی یه‌كه‌م 2019\nئەمڕۆ ڕۆژی جیهانی بەساڵاچوانە و بەگوێرەی ئامارەکانی دەستەی ئاماری هەرێمیش 4٪ی دانیشتوانی هەرێم بەساڵاچون، هاوکات لەو ڕۆژەدا بەشێک لە بەساڵاچوان لە خانەکانی بەساڵاچواندا ژیان بەسەردەبەن و چەندینى دیکەشیان لە پێشودا لەو خانانە کۆچی دواییان کردووە.\nكۆمەڵەی گشتی نەتەوەیەكگرتووەكان، لە 14ی 11ی ساڵى 1990دا بڕیاریدا كە ڕۆژی 1ی تشرینی یەکەمى هەموو ساڵێک بە ڕۆژی جیهانی بەساڵاچوان دیاری بکرێت، لەوکاتەوە هەموو ساڵێک لەو بەروارەدا ئەو یادە دەکرێتەوە.\nلەبارەی ڕێژەی بەساڵاچوان لە هەرێم، سیروان محەمەد، سەرۆکی دەستەی ئاماری هەرێم بە ناس کوردی ڕاگەیاند: “بەگوێرەی بنەماکان لە هەرێمی کوردستان هەرکەس تەمەنی گەیشتە سەروو 65 ساڵ بە بەساڵاچو هەژمار دەکرێت، بەگوێرەی ئەو تەمەنەش 4٪ی دانیشتوانی هەریم بەساڵاچون”.\nلەم ڕۆژەدا هەندێک بەساڵاچو کە بێ ماڵ و کەسوکارن، یاخود کەسوکاریان هەیە، بەڵام بەهۆی پیربوونیانەوە بردراونەتە خانەی بەساڵاچوان و لەوێ ژیان بەسەر دەبەن، ئەوانەش زۆرینەیان لە ڕەگەزی نێرن.\nهەرچەندە ژمارەی ئەو کەسانەی لە هەر چوار پارێزگاکەی هەرێم لە خانەی بەساڵاچواندان لای وەزارەتی کاروباری کۆمەڵایەتی دیار نییە، بەڵام لە هەرسێ پارێزگای هەولێر و سلێمانی و دهۆک لە 10 مانگی سەرەتای ئەمساڵدا زیاتر لە 40 بەساڵاچوو بردراونەتە ئەو خانانە، هەندێکیشیان هەر لەوێ کۆچی دواییان کردووە.\nکامەران تۆفیق، بەڕێوەبەری خانەی بەساڵاچوانی هەولێر بە ناس کوردی ڕاگەیاند: “لەئێستادا ژمارەی بەساڵاچوانی خانەکەمان 73 کەسن، کە نزیکەی 15 کەسیان لەمساڵدا هێندراون، لەو 73 کەسەش نزیکەی 48 کەسیان پیاون و 25ی دیکەشیان ژن، چەند بەساڵاچویەکیشمان کۆچی دواییان کردووە”.\nلەلایەکى دیکەوە شێرزاد هروری، بەڕێوەبەری چاودێری کۆمەڵایەتی دهۆک بە ناس کوردی ڕاگەیاند: “خانەکەی ئێمە لەسەرەتای ئەمساڵدا کراوەتەوە و پێشتر هیچ خانەیەک نەبووە لە سنورەکەمان، لەئێستاشدا ژمارەی ئەو بەساڵاچوانەی لە خانەکەمانن 21 بەساڵاچون کە لەماوەی ئەو 10 مانگەدا هێندراون، 14یان پیاون و حەوتیشیان ژن”.\nبەڕێوەبەری چاودێری کۆمەڵایەتی دهۆک ئاماژەی بەوەشكرد، ئەو بەساڵاچوانەی کە لەوێن، بەشێکیان بێ کەس و بێ ماڵن بۆیە هاتونەتە ئەوێ، هەندێکیشیان کوڕ و کچ و کەسیان هەیە، بەڵام بەخێویان ناکەن بۆیە هاتونەتە خانەکە.\nهاوکات بەگوێرەی ئامارەکانی چاودێری کۆمەڵایەتی سلێمانی، لە شەش مانگی سەرەتای ئەمساڵدا ناوی 11 بەساڵاچوی نوێ لایەن تۆمار کراوە، هاوکات لەو شەش مانگەدا چوار بەساڵاچوو لە خانەکە کۆچی دواییان کردووە، لەئێستاشدا ئەوانەى کە لە خانەکەدا ماونەتەوە ژمارەیان 48 کەسە کە 34 پیاو و 14 ژنن.\nئەو خانانە جگە لەوەی خزمەتی ئەو بەساڵاچوانە دەکەن، هەندێک جار دەبنە پردێکیش بۆ ئەوانەی کێشەیان لەگەڵ کەسوکاریان هەیە و بەهۆیەوە چونەتە ئەو خانانە.\nکامەران تۆفیق ئەوەی ڕونکردەوە، لەمساڵدا چوار بەساڵاچویان گەڕاندووەتەوە بۆ ماڵی خۆیان و ناو کەسوکاریان، هاوکات بەگوێرەی ئامارەکانیش لە خانەی بەساڵاچوانی سلێمانیش 17 بەساڵاچو گەڕێندراونەتەوە ناو خزم و کەسوکارییان.\nلە گەرمیانیش لەسەر ئەرکى خێرخوازێک، خانەیەکى بەساڵاچوان کراوەتەوە بەناوى ماڵى حاجى ئاهو، کە بەشێکى ئەو بەتەمەنانەى بێ لانەن لەوێ دەمێننەوە.


ئەردۆغان بە رووی بەرپرسانی دەست لەكاركێشاوەی حزبەكە دەتەقێتەوە\n:: PM:02:27:11/07/2019 \nدوای شكستی لە ئیستەنبوڵ، ژمارەیەك بەرپرسی باڵا لە پارتی داد و گەشەپێدانی دەسەڵاتدار دەستیان لەكار كشاندەوە، ئەمەش رەجەب تەیب ئەردۆغان سەرۆكی توركیای تەواو تووڕە و هەراسان كردووە و بە رووی ئەوان تەقییەوە. ئەردۆغان بە عەلی باباجان دەڵێ، مافی خۆتە واز بێنی و داڕووخێی، بەڵام مافت نییەت نەتەوەیەك داڕووخێنیت.\nئەمڕۆ پێنجشەم 11ی تەمووز، رەجەب تەیب ئەردۆغان سەرۆكی توركیا بە رووی ئەندامە باڵاكانی حزبەكەی تەقییەوە كە دوای شكستەكەی ئیستەنبوڵ لە هەڵبژاردنی شارەوانی رابردوو دەستیان لەكار كشاندەوە.\nعەلی باباجان یەكێك لە دامەزرێنەرانی پارتی داد و گەشەپێدان لە نامەیەكدا دەست لەكاركێشانەوەی خۆی رادەستی ئەردۆغان كرد، ئەمەش سەرۆك كۆماری تەواو تووڕە كرد.\nئەردۆغان دوای گەڕانەوەی لە گەشتێكی دەرەوە، لە بارەی نامەی دەست لەكاركێشانەوەی عەلی باباجان دەڵێ، مافی خۆتە لە ناوەوە داڕووخێی و بێهیوا بیت و دەست لەكار بكێشیتەوە، بەڵام مافت نییە نەتەوەیەك داڕووخێنی.\nقسەكانی ئەردۆغان لە كاتێكدایە پێشتر هەوڵی زۆری دابوو بۆ مانەوەی باباجان، پۆستی راوێژكاری حزبی پێ دا، كەچی باباجان رەتی كردەوە، بەس بەو داوایەی ئەردۆغان رازی بوو كە حزبی نوێ رانەگەیەنێت تا هەڵبژاردنی داهاتوو.\nعەلی باباجان دوا كەسایەتیی دامەزرێنەری پارتی داد و گەشەپێدانە كە حزبەكە جێدەهێڵێت و ئەردۆغانیش تەنیا دەكات، ئەمەش لە كاتێكدایە باس لەوە دەكرێت باباجان، لە هەوڵی دەرهێنانی بەرماڵی حزبەكەیە لە ژێر پێی ئەردۆغان.\nشكستی داد و گەشەپێدان لە هەڵبژاردنی شارەوانی ئیستەنبوڵ، لەرزینێكی توندی بە حزبەكە داوە و بەپێی راپۆرتە میدیاییەكان بێت، دامەزرێنەرانی داد و گەشەپێدان لە هەوڵی راگەیاندنی حزبێكی نوێدان، لەوانە عەلی باباجان، عەبدوڵا گول، ئەحمەد داود ئۆغڵو. هاوكات هەندێك راپۆرت ئاماژە بە گوشارەكانی ئەو سێ كەسایەتییە گرنگە دەكەن كە بووەتە گوشارێكی گەورە بەسەر ئەردۆغان ئەگەر سەرۆكی ئێستەی توركیا بەردەوام بێت لەسەر سیاسەتی سەركوتكردنی نەیاران و ئۆپۆزسیۆن.